
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1015 

21 Ιουνίου 2007 


ΑΠΟΦΑΣΕΙ Σ 

Αριθμ. ΔΙ/Τμήμα Β712565 

Κανονισμός τήρησης αποθεμάτων ασφαλείας 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ 98/ 
Α/22.4.2005). 

2. Το π.δ. 381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας (νυν Ανάπτυξης)» 
(ΦΕΚ 168/Α/1989). 

3. Το π.δ. 27/1996 «Περί συγχωνεύσεως των Υπουρ¬ 
γείων Τουρισμού, Βιομηχανίας, Ενέργειας και Τεχνο¬ 
λογίας και Εμπορίου στο Υπουργείο Ανάπτυξης» (ΦΕΚ 
19/Α/12.2.1996) όπως αυτό τροποποιήθηκε και ισχύει σή¬ 
μερα, με την έκδοση του π.δ. 122/2004 «Ανασύσταση του 
Υπουργείου Τουρισμού» (ΦΕΚ 85/Α/17.3.2004). 

4. Τις διατάξεις των άρθρων 10, 12 του ν. 3054/2002 
«Οργάνωση της αγοράς πετρελαιοειδών και άλλες δι¬ 
ατάξεις» (ΦΕΚ 230/Α/2.10.2002) όπως τροποποιήθηκε 
και ισχύει. 

5. Την Οδηγία 68/414/ΕΟΚ του Συμβουλίου της 20ης 
Δεκεμβρίου 1968 περί υποχρεώσεως διατηρήσεως ενός 
ελάχιστου επιπέδου αργού πετρελαίου ή/και προϊόντων 
πετρελαίου από τα κράτη μέλη της ΕΟΚ, όπως τροπο¬ 
ποιήθηκε με την Οδηγία 98/93/ΕΚ του Συμβουλίου της 
14ης Δεκεμβρίου 1998. 

6. Την υπ’ αριθμ. Δ1/9480/3.6.2003 (ΦΕΚ Β' 710/4.6.2003) 
απόφαση του Υπουργού Ανάπτυξης. 

7. Την με υπ’ αριθμ. 136 Α/13.4.2007 γνώμη της Ρυθμι¬ 
στικής Αρχής Ενέργειας. 

8. Το γεγονός ότι οι διατάξεις της απόφασης αυτής 
δεν προκαλούν δαπάνη σε βάρος του κρατικού προϋ¬ 
πολογισμού, αποφασίζουμε: 

ΑΡΘΡΟ ΠΡΩΤΟ 

Εκδίδεται Κανονισμός Τήρησης Αποθεμάτων Ασφαλεί¬ 
ας σύμφωνα με τις διατάξεις των άρθρων 10 και 12 του 
ν. 3054/2002, το κείμενο του οποίου έχει ως εξής: 


ΚΑΝΟΝΙΣΜΟΣ ΤΗΡΗΣΗΣ ΑΠΟΘΕΜΑΤΩΝ ΑΣΦΑΛΕΙΑΣ 
ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 
Σκοπός 

Σκοπός του παρόντος Κανονισμού είναι ο καθορισμός 
των όρων υλοποίησης της υποχρέωσης τήρησης αποθε¬ 
μάτων ασφαλείας, όπως προβλέπεται από τις διατάξεις 
του άρθρου 12 του ν. 3054/2002, σύμφωνα και με τις 
υποχρεώσεις που προκύπτουν από τη συμμετοχή της 
Χώρας στην ΕυρωπάίκήΈνωση και τις συμβάσεις με τον 
Διεθνή Οργανισμό Ενέργειας, με σκοπό την εξυπηρέτη¬ 
ση του γενικότερου δημόσιου συμφέροντος. 

Αρθρο 2 
Ορισμοί 

1. Για την εφαρμογή του Κανονισμού αυτού ισχύουν 
οι ορισμοί που προβλέπονται στη διάταξη του άρθρου 
3 του ν. 3054/2002. 

2. Γ ια τους σκοπούς του Κανονισμού αυτού οι παρα¬ 
κάτω όροι έχουν την ακόλουθη έννοια: 

α. Ρ.Α.Ε.: Ρυθμιστική Αρχή Ενέργειας. 

β. Υπόχρεος προς Τήρηση: Κάθε πρόσωπο που σύμ¬ 
φωνα με τη διάταξη της παραγράφου 2 του άρθρου 12 
του ν. 3054/2002 έχει υποχρέωση τήρησης αποθεμά¬ 
των ασφαλείας και οι καθαρές εισαγωγές του κατόπιν 
υπολογισμού τους με την εφαρμογή του αλγεβρικού 
αθροίσματος της διάταξης αυτής είναι μεγαλύτερες 
του μηδενός. 

γ. Υπόχρεος προς Αναφορά: Κάθε πρόσωπο που πραγ¬ 
ματοποιεί εισαγωγές αργού πετρελαίου ή πετρελαιοει¬ 
δών προϊόντων προς διάθεση στην εγχώρια αγορά ή για 
ίδια κατανάλωση, συμπεριλαμβανομένων των Μεγάλων 
Τελικών Καταναλωτών. 

δ. Υποχρέωση: Το ύψος των αποθεμάτων ασφαλείας 
του Υπόχρεου προς Τήρηση, ανά κατηγορία πετρελαι¬ 
οειδών προϊόντων, σύμφωνα με τη διάταξη της παρα¬ 
γράφου 2 του άρθρου 12 του ν. 3054/2002. 

ε. Αναφορά Υποχρέωσης: Η ετήσια αναφορά σύμφωνα 
με τη διάταξη του άρθρου 5 του Κανονισμού αυτού. 

στ. Περιοδική Αναφορά Αποθεμάτων Ασφαλείας: Η 
μηνιαία αναφορά αποθεμάτων ασφαλείας σύμφωνα με 
τη διάταξη του άρθρου 8 του Κανονισμού αυτού. 

ζ. Σύμβαση Ανάθεσης: Η σύμβαση μεταξύ Υπόχρεου 
προς Τήρηση και τρίτου που διαθέτει πιστοποιημένες 
αποθήκες τήρησης αποθεμάτων ασφαλείας, με την 
οποία ο τρίτος αναλαμβάνει έναντι ανταλλάγματος την 
υποχρέωση να τηρεί για λογαριασμό του Υπόχρεου 
αποθέματα αργού πετρελαίου ή πετρελαιοειδών προ¬ 
ϊόντων για τη μερική ή πλήρη εκπλήρωση της υποχρέ¬ 
ωσης του Υπόχρεου προς Τήρηση. Τα προϊόντα αυτά 
είναι δυνατόν να ανήκουν κατά κυριότητα είτε στον 
Υπόχρεο είτε στον τρίτο. 

η. Σύμβαση Αποθήκευσης: Η σύμβαση με την οποία 
ο Υπόχρεος προς Τήρηση μισθώνει ή στον οποίο πα- 
ραχωρείται η αποκλειστική χρήση επί του συνόλου ή 
τμήματος πιστοποιημένης αποθήκης τήρησης αποθε¬ 
μάτων ασφαλείας από τρίτο. 

θ. Επιτροπή: Η Επιτροπή Διαχείρισης Κρίσεων Εφοδι¬ 
ασμού Υγρών Καυσίμων της παραγράφου 1 του άρθρου 
13 του ν. 3054/2002. 

ι. Αποθηκευτική Εγκατάσταση ή Εγκατάσταση: Το 
σύνολο των αποθηκευτικών χώρων, ιδίως υπέργειων ή 
υπόγειων δεξαμενών ή οποιωνδήποτε άλλων δομικών 
κατασκευών κατάλληλων για την αποθήκευση αργού πε¬ 
τρελαίου ή πετρελαιοειδών προϊόντων, οι οποίοι βρίσκο¬ 
νται σε συγκεκριμένη γεωγραφική τοποθεσία. Η Εγκα¬ 
τάσταση μπορεί να περιλαμβάνει μία ή περισσότερες 
δεξαμενές ή άλλες δομικές κατασκευές αποθήκευσης 
αργού πετρελαίου ή πετρελαιοειδών προϊόντων. 

ια. Φορέας Εγκατάστασης: Κάθε πρόσωπο που εί¬ 
ναι κάτοχος άδειας Διύλισης ή Εμπορίας, ή Μεγάλος 
Τελικός Καταναλωτής και το οποίο είναι κύριος της 
Αποθηκευτικής Εγκατάστασης ή του παραχωρείται με 
οποιονδήποτε τρόπο η χρήση αυτής. 

Άρθρο 3 

Αρμόδιες Υπηρεσίες 

1. Αρμόδια υπηρεσία για τον έλεγχο και την παρακο¬ 
λούθηση της υποχρέωσης τήρησης αποθεμάτων ασφα¬ 
λείας ορίζεται η Διεύθυνση Πετρελαϊκής Πολιτικής του 
Υπουργείου Ανάπτυξης. Στο πλαίσιο των αρμοδιοτήτων 
της, η Διεύθυνση Πετρελαϊκής Πολιτικής: 

α. Επεξεργάζεται τα στοιχεία και τις πληροφορίες 
που υποβάλλονται από τους Υπόχρεους προς Αναφο¬ 
ρά, τους Υπόχρεους προς Τήρηση και τις Τελωνεια¬ 
κός Αρχές σύμφωνα με τις διατάξεις του Κανονισμού 
αυτού. 

β. Τηρεί Μητρώο Υπόχρεων Τήρησης Αποθεμάτων 
Ασφαλείας, όπου καταχωρούνται οι Υπόχρεοι προς Τή¬ 
ρηση και προς Αναφορά, η Υποχρέωσή τους και όλα τα 
στοιχεία που αφορούν στην τήρηση της Υποχρέωσης. 

γ. Υποβάλλει στον Υπουργό Ανάπτυξης, μηνιαία έκθε¬ 
ση τήρησης αποθεμάτων ασφαλείας και στην Ευρωπα¬ 
ϊκή Επιτροπή μηνιαίο στατιστικό δελτίο. 

δ. Προβαίνει σε επιτόπιους ελέγχους στις εγκαταστά¬ 
σεις που τηρούνται αποθέματα ασφαλείας σύμφωνα με 
τις διατάξεις του άρθρου 24 του Κανονισμού αυτού. 

ε. Ζητεί διευκρινίσεις και πρόσθετα στοιχεία από τους 
Υπόχρεους προς Αναφορά και τους Υπόχρεους προς 
Τήρηση, οποτεδήποτε κρίνει σκόπιμο. 

στ. Εισηγείται στον Υπουργό Ανάπτυξης την επιβολή 
των κυρώσεων που προβλέπονται στις διατάξεις του 
άρθρου 17 του ν. 3054/2002, όπως αυτός ισχύει, σε πε¬ 


ρίπτωση παράβασης των διατάξεων του Κανονισμού 
αυτού που άπτονται των αρμοδιοτήτων της. 

2. Αρμόδια υπηρεσία για την παρακολούθηση και τον 
έλεγχο των προϋποθέσεων πιστοποίησης των αποθη¬ 
κών τήρησης αποθεμάτων ασφαλείας ορίζεται η Διεύ¬ 
θυνση Εγκαταστάσεων Πετρελαιοειδών του Υπουργείου 
Ανάπτυξης. Στο πλαίσιο των αρμοδιοτήτων της, η Διεύ¬ 
θυνση Εγκαταστάσεων Πετρελαιοειδών: 

α. Επεξεργάζεται τα στοιχεία και τα δικαιολογητικά 
έγγραφα που απαιτούνται για την πιστοποίηση των 
αποθηκών τήρησης αποθεμάτων ασφαλείας. 

β. Εισηγείται στην Επιτροπή σχετικά με την αποδοχή 
ή απόρριψη αίτησης για την πιστοποίηση αποθηκών τή¬ 
ρησης αποθεμάτων ασφαλείας και παρέχει ενημέρωση 
και κάθε σχετική πληροφορία στην Επιτροπή. 

γ. Τηρεί Μητρώο Αποθηκών Τήρησης Αποθεμάτων 
Ασφαλείας, όπου καταχωρούνται τα στοιχεία που προ- 
βλέπονται στο άρθρο 15 του Κανονισμού αυτού. 

δ. Ζητεί διευκρινίσεις και πρόσθετα στοιχεία από τους 
Φορείς Εγκαταστάσεων, οποτεδήποτε κρίνει σκόπιμο. 

ε. Προβαίνει σε επιτόπιους ελέγχους στις αποθήκες 
τήρησης αποθεμάτων ασφαλείας, σύμφωνα με τις δια¬ 
τάξεις του άρθρου 24 του Κανονισμού αυτού. 

στ. Εισηγείται στον Υπουργό Ανάπτυξης την επιβολή 
των κυρώσεων που προβλέπονται στις διατάξεις του 
άρθρου 17 του ν. 3054/2002 σε περίπτωση παράβασης 
των διατάξεων του Κανονισμού αυτού που άπτονται 
των αρμοδιοτήτων της. 

ΚΕΦΑΛΑΙΟ Β' 

ΥΠΟΧΡΕΟΙ ΠΡΟΣ ΤΗΡΗΣΗ ΚΑΙ 
ΣΥΝΑΦΕΙΣ ΥΠΟΧΡΕΩΣΕΙΣ 

Αρθρο 4 

Τρόπος Υπολογισμού Υποχρέωσης 

1. Η Υποχρέωση ισούται με τα 90/365 των καθαρών 
εισαγωγών που πραγματοποίησε, ανά κατηγορία πε¬ 
τρελαιοειδών προϊόντων σύμφωνα με τη διάταξη της 
παραγράφου 2 του άρθρου 12 του ν. 3054/2002, ο Υπό¬ 
χρεος προς Αναφορά κατά το προηγούμενο ημερολο¬ 
γιακό έτος. 

2. Για τον υπολογισμό των καθαρών εισαγωγών, σύμ¬ 
φωνα με το αλγεβρικό άθροισμα, που προβλέπεται 
στη διάταξη της παραγράφου 2 του άρθρου 12 του ν. 
3054/2002, ανά κατηγορία πετρελαιοειδών προϊόντων, 
οι παρακάτω όροι έχουν την ακόλουθη έννοια: 

α/Ετος Βάσης: Το ημερολογιακό έτος για το οποίο 
πραγματοποιείται ο υπολογισμός των καθαρών εισα¬ 
γωγών. 

β. Εισαγωγές: Κάθε εισαγωγή αργού πετρελαίου ή 
πετρελαιοειδών προϊόντων από τρίτες χώρες ή από 
χώρες-μέλη της Ευρωπαϊκής Ένωσης στη Χώρα, η οποία 
προκύπτει από τα σχετικά τελωνειακό έγγραφα (δια¬ 
σαφήσεις εισαγωγής, συνοδευτικά διοικητικά έγγραφα 
και λοιπά έγγραφα) για το Έτος Βάσης. 

γ. Εξαγωγές: Κάθε έξοδος αργού πετρελαίου ή πε¬ 
τρελαιοειδών προϊόντων από τη Χώρα συμπεριλαμβα- 
νομένης της αποστολής αργού πετρελαίου ή πετρελαι¬ 
οειδών προϊόντων από τη Χώρα σε άλλη χώρα-μέλος 
της Ευρωπαϊκής Ένωσης, η οποία προκύπτει από τα 
σχετικά τελωνειακό έγγραφα (διασαφήσεις εξαγωγής, 

συνοδευτικά διοικητικά έγγραφα και λοιπά έγγραφα) 
για το Έτος Βάσης. 

δ. Τελικό Απόθεμα: Το απόθεμα, όπως αυτό ορίζεται 
στο π.δ. 1123/1980 (Γενικό Λογιστικό Σχέδιο) όπως ισχύει, 
που προκύπτει κατά ποσότητα από το Βιβλίο Αποθήκης 
την 31η Δεκεμβρίου του Έτους Βάσης. Τα αποθέματα 
που τηρούνται για λογαριασμό τρίτων και καταχωρού- 
νται σύμφωνα με τις διατάξεις του άρθρου 8 του π.δ. 
186/1992, όπως ισχύει (Κώδικας Βιβλίων και Στοιχείων), 
δε συνυπολογίζονται. 

ε. Αρχικό Απόθεμα: Το απόθεμα, όπως αυτό ορίζεται 
στο π.δ. 1123/1980 (Γενικό Λογιστικό Σχέδιο) όπως ισχύει, 
που προκύπτει κατά ποσότητα από το Βιβλίο Αποθήκης 
την 31η Δεκεμβρίου του ημερολογιακού έτους που προ¬ 
ηγείται τουΈτους Βάσης. Τα αποθέματα που τηρούνται 
για λογαριασμό τρίτων και καταχωρούνται σύμφωνα 
με τις διατάξεις του άρθρου 8 του π.δ. 186/1992, όπως 
ισχύει (Κώδικας Βιβλίων και Στοιχείων), δε συνυπολο¬ 
γίζονται. 

στ. Διάθεση στη Διεθνή Ναυσιπλοΐα: Οι πωλήσεις καυ¬ 
σίμων για την κίνηση πλοίων που έχουν τελικό προορι¬ 
σμό ευρισκόμενο εκτός των ελληνικών χωρικών υδάτων, 
όπως προκύπτει από τις εκδοθείσες από τις Τελωνεια¬ 
κός Αρχές Αδειες Εφοδίων, για το Έτος Βάσης. 

3. Ειδικά για τους κατόχους Άδειας Διύλισης προ- 
κειμένου να υπολογιστούν οι καθαρές εισαγωγές ανά 
κατηγορία προϊόντων, εφαρμόζεται το δεύτερο εδάφιο 
της παραγράφου 6 του άρθρου 12 του ν. 3054/2002. 

4. Η Υποχρέωση υπολογίζεται τηρουμένων των προ- 
βλεπομένων στο εδάφιο α' της παραγράφου 5 του άρ¬ 
θρου 15 του ν. 3054/2002. Επίσης, για τους κατόχους 
Άδειας Διύλισης, προκειμένου να υπολογιστεί η Υπο¬ 
χρέωση εφαρμόζεται η παράγραφος 7 του άρθρου 12 
του ν. 3054/2002. 

5. Για τον υπολογισμό των ποσοτήτων οι οποίες 
προέρχονται από διακίνηση εκ μέρους άλλου κατόχου 
Άδειας Εμπορίας ή Διύλισης, σύμφωνα με το τελευταίο 
εδάφιο της περίπτωσης α’ της παραγράφου 2 του άρ¬ 
θρου 12 του ν. 3054/2002, εφαρμόζονται τα ακόλουθα: 

α. Μέχρι και την εικοστή ημέρα του μηνός Ιανουάριου 
κάθε ημερολογιακού έτους, οι κάτοχοι Αδειας Εμπο¬ 
ρίας οι οποίοι κατά τη διάρκεια του προηγούμενου 
ημερολογιακού έτους πραγματοποίησαν Διάθεση στη 
Διεθνή Ναυσιπλοΐα γνωστοποιούν τις ποσότητες ναυ¬ 
τιλιακών καυσίμων, ανά προϊόν, που διατέθηκαν στη 
Διεθνή Ναυσιπλοΐα στους κατόχους Αδειας Εμπορίας 
ή Διύλισης από τους οποίους τις προμηθεύθηκαν και 
οι οποίοι τις διακίνησαν πρώτοι. Σε περίπτωση που 
κάτοχος Αδειας Εμπορίας προμηθεύθηκε τις ποσότη¬ 
τες ναυτιλιακών καυσίμων που διέθεσε στην Διεθνή 
Ναυσιπλοΐα από πλείονες κατόχους Αδειας Εμπορίας 
ή Διύλισης, για τους σκοπούς του πρώτου εδαφίου της 
παρούσας παραγράφου, κατανέμει τις ποσότητες αυτές 
κατ’ αναλογία της συνολικής ποσότητας ναυτιλιακών 
καυσίμων που προμηθεύθηκε από κάθε έναν από τους 
κατόχους Αδειας Εμπορίας ή Διύλισης κατά τη διάρκεια 
του προηγούμενου ημερολογιακού έτους. 

β. Σε περίπτωση ύπαρξης πλειόνων κατόχων Άδειας 
Εμπορίας που μεσολαβούν μεταξύ του κατόχου Αδειας 
που πραγματοποίησε τη Διάθεση στη Διεθνή Ναυσιπλο¬ 
ΐα και του κατόχου Αδειας Εμπορίας ή Διύλισης που 


διακίνησε τις ποσότητες αυτές πρώτος, κάθε κάτοχος 
Αδειας Εμπορίας στον οποίο γνωστοποιούνται τα στοι¬ 
χεία που περιγράφονται στο εδάφιο α' ανωτέρω και ο 
οποίος δεν διακίνησε τις ποσότητες ναυτιλιακών καυ¬ 
σίμων πρώτος, γνωστοποιεί στον προμηθευτή του τα 
στοιχεία αυτά εντός τριών (3) εργασίμων ημερών από 
την γνωστοποίηση των στοιχείων σε αυτόν. Η διαδικα¬ 
σία ολοκληρώνεται με την γνωστοποίηση των στοιχείων 
στον κάτοχο Αδειας Εμπορίας ή Διύλισης που διακίνησε 
τις εν λόγω ποσότητες πρώτος. 

γ. Μέχρι και την εικοστή ημέρα του μηνός Ιανουά¬ 
ριου κάθε ημερολογιακού έτους, οι κάτοχοι Άδειας 
Εμπορίας οι οποίοι κατά τη διάρκεια του προηγούμε¬ 
νου ημερολογιακού έτους πραγματοποίησαν Εξαγω¬ 
γές γνωστοποιούν τις ποσότητες που εξήχθησαν, ανά 
προϊόν, στους κατόχους Αδειας Εμπορίας ή Διύλισης 
από τους οποίους τις προμηθεύθηκαν και οι οποίοι τις 
διακίνησαν πρώτοι. Σε περίπτωση που κάτοχος Αδειας 
Εμπορίας προμηθεύθηκε τις ποσότητες προϊόντων που 
εξήγαγε από πλείονες κατόχους Άδειας Εμπορίας ή 
Διύλισης, για τους σκοπούς του πρώτου εδαφίου της 
παρούσας παραγράφου, κατανέμει τις ποσότητες αυτές 
κατ’ αναλογία της συνολικής ποσότητας ανά προϊόν 
που προμηθεύθηκε από κάθε έναν από τους κατόχους 
Αδειας Εμπορίας ή Διύλισης κατά τη διάρκεια του προ¬ 
ηγούμενου ημερολογιακού έτους. 

δ. Σε περίπτωση ύπαρξης πλειόνων κατόχων Άδειας 
Εμπορίας που μεσολαβούν μεταξύ του κατόχου Άδειας 
που πραγματοποίησε Εξαγωγές και του κατόχου Άδει¬ 
ας Εμπορίας ή Διύλισης που διακίνησε τις ποσότητες 
που εξήχθησαν πρώτος, κάθε κάτοχος Άδειας Εμπορίας 
στον οποίο γνωστοποιούνται τα στοιχεία που περι- 
γράφονται στο εδάφιο γ' ανωτέρω και ο οποίος δεν 
διακίνησε πρώτος τις ποσότητες που εξήχθησαν, γνω¬ 
στοποιεί στον προμηθευτή του τα στοιχεία αυτά εντός 
τριών (3) εργασίμων ημερών από την γνωστοποίηση 
των στοιχείων σε αυτόν. Η διαδικασία ολοκληρώνε¬ 
ται με την γνωστοποίηση των στοιχείων στον κάτοχο 
Άδειας Εμπορίας ή Διύλισης που διακίνησε τις εν λόγω 
ποσότητες πρώτος. 

ε. Σε κάθε άλλη περίπτωση, εκτός Εξαγωγών ή Διάθε¬ 
σης στη Διεθνή Ναυσιπλοΐα, έως και την εικοστή ημέρα 
του μηνός Ιανουάριου κάθε ημερολογιακού έτους κάθε 
κάτοχος Άδειας ο οποίος κατά τη διάρκεια του προη¬ 
γούμενου ημερολογιακού έτους διακίνησε ποσότητες 
προϊόντων εκ μέρους άλλου κατόχου Άδειας Εμπορί¬ 
ας ή Διύλισης γνωστοποιεί τις ποσότητες αυτές στον 
κάτοχο Άδειας Εμπορίας ή Διύλισης που τις διακίνησε 
πρώτος. 

6. Η μονάδα αναφοράς για τον υπολογισμό της Υπο¬ 
χρέωσης είναι το βάρος (μετρικοί τόνοι). 

7. Η Υποχρέωση είναι η ελάχιστη ποσότητα αποθε¬ 
μάτων ασφαλείας που πρέπει να τηρεί ο Υπόχρεος την 
εικοστή τέταρτη ώρα κάθε ημερολογιακής ημέρας. 

Άρθρο 5 

Διαδικασία Αναφοράς Υποχρέωσης 

1. Μέχρι και την δεκάτη πέμπτη (15η) ημέρα του μηνός 
Φεβρουάριου κάθε ημερολογιακού έτους οι Υπόχρεοι 
προς Αναφορά υποβάλλουν στη Διεύθυνση Πετρελαϊκής 
Πολιτικής, με συστημένη επιστολή και με ηλεκτρονικό 

ταχυδρομείο Αναφορά Υποχρέωσης που περιλαμβάνει 
τα ακόλουθα: 

α. Την πλήρη επωνυμία του Υπόχρεου προς Αναφο¬ 
ρά, 

β. Το όνομα του νόμιμου εκπροσώπου του Υπόχρεου 
προς Αναφορά, 

γ. Τον αριθμό φορολογικού μητρώου (Α.Φ.Μ.) και τον 
αριθμό μητρώου ανωνύμων εταιριών (Α.Μ.Α.Ε.) του Υπό¬ 
χρεου προς Αναφορά, 

δ. Την έδρα και τη διεύθυνση του Υπόχρεου προς 
Αναφορά, 

ε. Στοιχεία όλων των Αδειών, όπως προβλέπονται στις 
διατάξεις του άρθρου 4 του ν. 3054/2002, που κατέχει 
ο Υπόχρεος προς Αναφορά, 
στ. Όνομα και πλήρη ταχυδρομική και ηλεκτρονική δι¬ 
εύθυνση του εκπροσώπου του Υπόχρεου προς Αναφορά, 
που είναι υπεύθυνος για την υποβολή των αναφορών, 
καθώς και για κάθε άλλη πληροφορία σύμφωνα με τα 
προβλεπόμενα στον Κανονισμό αυτό, 
ζ. Κατάσταση για τις ποσότητες αργού πετρελαίου 
και πετρελαιοειδών προϊόντων που εισήχθησαν και εξή- 
χθησαν κατά τη διάρκεια του Έτους Βάσης, 
η. Κατάσταση για τις ποσότητες αργού πετρελαί¬ 
ου και πετρελαιοειδών προϊόντων που εξήχθησαν 
από άλλους κατόχους άδειας Διύλισης ή Εμπορίας οι 
οποίες διακινήθηκαν πρώτα από τον Υπόχρεο προς 
Αναφορά, 

θ. Βεβαίωση για τις ποσότητες των τελικών και αρχι¬ 
κών αποθεμάτων αργού πετρελαίου και πετρελαιοειδών 
προϊόντων, όπως ορίζονται στο Άρθρο 4 του Κανονι¬ 
σμού αυτού, συνοδευόμενη από τα αντίστοιχα Πρωτό¬ 
κολλα Απογραφής των Αποθεμάτων Πετρελαιοειδών 
των αρμοδίων Τελωνειακών Αρχών ή τις απογραφές 
Ορκωτών Λογιστών-Ελεγκτών. 

ι. Κατάσταση για τις ποσότητες καυσίμων που δι¬ 
ατέθηκαν στην Διεθνή Ναυσιπλοΐα και στις Ένοπλες 
Δυνάμεις κατά τη διάρκεια του Έτους Βάσης 
ια. Ειδικά για τους κατόχους Αδειας Διύλισης, κατά¬ 
σταση με την ποσότητα αργού πετρελαίου που παρά- 
χθηκε στη χώρα και διυλίστηκε από αυτούς κατά τη 
διάρκεια του Έτους Βάσης, 
ιβ. Κατάσταση συντελεστών παραγωγής των κατόχων 
Αδειών Διύλισης που υπολογίζονται με βάση το ισοζύ¬ 
γιο παραγωγής/διύλισης κατά τη διάρκεια του Έτους 
Βάσης, 

ιγ. Κατάσταση με τον αναλυτικό τρόπο υπολογισμού 
της Υποχρέωσης ανά κατηγορία πετρελαιοειδών προ¬ 
ϊόντων και το αποτέλεσμα του υπολογισμού της, ακό¬ 
μη και αν το αποτέλεσμα είναι ίσο ή μικρότερο του 
μηδενός, 

ιδ. Τυχόν Συμβάσεις Ανάθεσης ή Αποθήκευσης που 
έχει καταρτίσει ο Υπόχρεος προς Αναφορά με τρίτους, 
καθώς και τυχόν Συμβάσεις Ανάθεσης ή Αποθήκευσης 
που έχουν καταρτίσει άλλοι Υπόχρεοι προς Αναφορά 
με αυτόν για την τήρηση της Υποχρέωσής τους, 
ιε. Κάθε άλλη συμφωνία ή έγγραφο που σχετίζεται με 
τα αποθέματα ασφαλείας. 

2. Ο Υπόχρεος προς Αναφορά γνωστοποιεί εγγράφως 
στη Διεύθυνση Πετρελαϊκής Πολιτικής οποιαδήποτε με¬ 
ταβολή των στοιχείων του εκπροσώπου του σύμφωνα 
με το εδάφιο (στ) της παραγράφου 1 του παρόντος 


άρθρου, εντός δέκα (10) εργάσιμων ημερών από τη με¬ 
ταβολή αυτή. 

3. Οποιαδήποτε τροποποίηση των Συμβάσεων ή εγ¬ 
γράφων ή συμφωνιών, που αναφέρονται στην παρά¬ 
γραφο 1 του παρόντος άρθρου, γνωστοποιείται εγ- 
γράφως στη Διεύθυνση Πετρελαϊκής Πολιτικής εντός 
δέκα (10) εργάσιμων ημερών από την τροποποίησή 
τους, με την υποβολή των σχετικών εγγράφων, όπου 
υφίστανται. 

4. Τα στοιχεία που υποβάλλονται από τον Υπόχρεο 
προς Αναφορά σύμφωνα με την παράγραφο 1 του πα¬ 
ρόντος άρθρου καταχωρούνται στο Μητρώο Υπόχρεων 
Τήρησης Αποθεμάτων Ασφαλείας και προσδίδεται μο¬ 
ναδικός αύξων αριθμός για κάθε Υπόχρεο προς Ανα¬ 
φορά. 

5. Η Διεύθυνση Πετρελαϊκής Πολιτικής εξακριβώνει 
τους Υπόχρεους προς Αναφορά και προς Τήρηση κα¬ 
θώς και την Υποχρέωσή τους ιδίως μέσω της επεξερ¬ 
γασίας στοιχείων από τα Τελωνεία, του συνόλου των 
πληροφοριών που έχουν παραληφθεί, όπως ορίζουν οι 
διατάξεις των παραγράφων 3 και 4 του άρθρου 11 του 
ν. 3054/2002, όπως εκάστοτε ισχύουν, ή οποιουδήποτε 
άλλου πρόσφορου μέσου. 

Αρθρο 6 

Διάρκεια υποχρέωσης τήρησης 
αποθεμάτων ασφαλείας 

1. Η υποχρέωση τήρησης αποθεμάτων ασφαλείας, 
όπως προκύπτει από την Αναφορά Υποχρέωσης σύμ¬ 
φωνα με την παράγραφο 1 του άρθρου 5 του παρόντος, 
ισχύει από την 1η Απριλίου του έτους υποβολής της 
Αναφοράς Υποχρέωσης έως την 31η Μαρτίου του επό¬ 
μενου ημερολογιακού έτους (Περίοδος Αποθήκευσης). 

2. Σε περίπτωση που η Διεύθυνση Πετρελαϊκής Πολι¬ 
τικής διαπιστώσει ότι η Υποχρέωση όπως υπολογίστηκε 
από Υπόχρεο προς Τήρηση είναι διαφορετική από την 
Υποχρέωση που προέκυψε από την εξακρίβωση των 
στοιχείων κατά τα προβλεπόμενα στη διάταξη της πα¬ 
ραγράφου 5 του άρθρου 5 του παρόντος, γνωστοποιεί 
εγγράφως στον εν λόγω Υπόχρεο την Υποχρέωση που 
προκύπτει από την εξακρίβωση των στοιχείων. 

3. Ο Υπόχρεος προς Τήρηση δικαιούται να υποβάλει 
εγγράφως τυχόν αντιρρήσεις του εντός πέντε (5) ημε¬ 
ρών από τη λήψη της γνωστοποιήσεως. Στην περίπτωση 
αυτή, η Διεύθυνση Πετρελαϊκής Πολιτικής επανεξετάζει 
τον τρόπο υπολογισμού της Υποχρέωσης λαμβάνοντας 
υπόψη τις αντιρρήσεις του Υπόχρεου και γνωστοποιεί 
τα αποτελέσματα στον Υπόχρεο εντός δέκα (10) ημε¬ 
ρών. Η ανωτέρω υποβολή αντιρρήσεων δεν αίρει κατά 
τα λοιπά την υποχρέωση του Υπόχρεου για τήρηση 
αποθεμάτων ασφαλείας. 

4. Ο Υπόχρεος προς Τήρηση οφείλει να αναπροσαρ¬ 
μόσει την Υποχρέωσή του εντός προθεσμίας τριάντα 
(30) ημερολογιακών ημερών από την ημερομηνία ορι¬ 
στικής γνωστοποίησης της νέας Υποχρέωσης από την 
Διεύθυνση Πετρελαϊκής Πολιτικής. 

Αρθρο 7 

Τρόπος τήρησης αποθεμάτων ασφαλείας 

1. Τα αποθέματα ασφαλείας τηρούνται σε πιστοποιη¬ 
μένες αποθήκες τήρησης αποθεμάτων ασφαλείας. 

2. Στα αποθέματα ασφαλείας προσμετρώνταί: 

α. Οι ποσότητες που αναγράφονται στα φορτωτικά 
έγγραφα πλοίων που βρίσκονται εντός των εθνικών 
χωρικών υδάτων με παραλήπτη Υπόχρεο προς Τήρηση 
ή τρίτο που διαθέτει πιστοποιημένες αποθήκες τήρησης 
αποθεμάτων ασφαλείας. 

β. Τα συστατικά μειγμάτων τα οποία προορίζονται για 
την παραγωγή τελικών προϊόντων για τα οποία υπάρχει 
υποχρέωση τήρησης αποθεμάτων ασφαλείας. 

γ. Οι ποσότητες προϊόντων που χρησιμοποιούνται για 
λειτουργικές ανάγκες των Υπόχρεων προς Τήρηση, σύμ¬ 
φωνα με τη διάταξη της παραγράφου 4 του άρθρου 12 
του ν. 3054/2002. 

3. Στα αποθέματα ασφαλείας δεν προσμετρώνταί: 

α. Το εγχωρίως παραγόμενο αργό πετρέλαιο, που δεν 
έχει ακόμα αντληθεί. 

β. Οι ποσότητες που έχουν προορισμό τις δεξαμενές 
ποντοπόρων πλοίων. 

γ. Οι ποσότητες που βρίσκονται σε πετρελαιαγω¬ 
γούς, σε βυτιοφόρα οδικά και σιδηροδρομικά οχήμα¬ 
τα, στις δεξαμενές αποθήκευσης των κατόχων Άδειας 
Λειτουργίας πρατηρίου υγρών καυσίμων και Άδειας 
Πωλητή πετρελαίου θέρμανσης του άρθρου 7 του ν. 
3054/2002. 

δ. Οι ποσότητες που βρίσκονται στους αγωγούς επε¬ 
ξεργασίας και τις εγκαταστάσεις επεξεργασίας των 
κατόχων Άδειας Διύλισης. 

ε. Οι ποσότητες που βρίσκονται υπό καθεστώς άμεσης 
διαμετακόμισης (ΐΓαπείί) με τα απαραίτητα συνοδευτικά 
παραστατικά. 

στ. Οι ποσότητες, που διατηρούνται από τις ένοπλες 
δυνάμεις και για λογαριασμό των ενόπλων δυνάμεων 
από τις εταιρείες πετρελαίου. 

Άρθρο 8 

Διαδικασία Περιοδικής Αναφοράς 
Αποθεμάτων Ασφαλείας 

1. Την πρώτη εργάσιμη ημέρα μετά την εικοστή (20 η ) 
ημερολογιακή ημέρα κάθε μήνα οι Υπόχρεοι προς Τή¬ 
ρηση υποβάλλουν εγγράφως και σε ηλεκτρονική μορφή 
στη Διεύθυνση Πετρελαϊκής Πολιτικής τα ακόλουθα που 
αφορούν στην εικοστή τέταρτη ώρα της τελευταίας 
ημέρας του προηγούμενου ημερολογιακού μήνα: 

α. Κατάσταση Περιοδικής Αναφοράς Αποθεμάτων 
Ασφαλείας (Π1), σύμφωνα με τον τύπο που καθορίζεται 
στον Κανονισμό αυτό. 

β. Κατάσταση Αναφοράς Πυκνοτήτων (Π2) που χρη¬ 
σιμοποιήθηκαν για τη μετατροπή του όγκου πετρε¬ 
λαιοειδών προϊόντων σε βάρος σε θερμοκρασία 15°Θ, 
σύμφωνα με τον τύπο που καθορίζεται στον Κανονισμό 
αυτό. 

γ. Τα Τελωνειακό Πρωτόκολλα Απογραφής Πετρελαι¬ 
οειδών Προϊόντων. 

2. Για τη σύνταξη των Τελωνειακών Πρωτοκόλλων 
Απογραφής υποβάλλεται σχετική αίτηση από τον Υπό¬ 
χρεο προς Τήρηση προς την Αρμόδια Τελωνειακή Αρχή 
μέχρι την εικοστή πέμπτη (25η) ημέρα κάθε ημερολο¬ 
γιακού μήνα. Η καταμέτρηση των αποθεμάτων από την 
Τελωνειακή Αρχή θα διενεργείται την τελευταία ημε¬ 
ρολογιακή ημέρα κάθε μήνα. 


Αρθρο 9 
Τύπος Εντύπων 

1. Το έντυπο Κατάστασης Περιοδικής Αναφοράς Απο¬ 
θεμάτων Ασφαλείας (Π1), υποβάλλεται σύμφωνα με τον 
τύπο που καθορίζεται στο Παράρτημα 1. 

2. Το έντυπο Κατάστασης Αναφοράς Πυκνοτήτων (Π2) 
υποβάλλεται σύμφωνα με τον τύπο που καθορίζεται 
στο Παράρτημα 2. 

ΚΕΦΑΛΑΙΟ Γ 

ΑΠΟΘΗΚΕΣ ΤΗΡΗΣΗΣ ΑΠΟΘΕΜΑΤΩΝ ΑΣΦΑΛΕΙΑΣ 
Αρθρο 10 

Κριτήρια Πιστοποίησης Αποθηκών 
Τήρησης Αποθεμάτων Ασφαλείας 

1. Μία Εγκατάσταση θεωρείται Αποθήκη Τήρησης Απο¬ 
θεμάτων Ασφαλείας εφόσον έχει πιστοποιηθεί από την 
Επιτροπή, κατ’ εφαρμογή της διάταξης του εδαφίου (ε), 
της παραγράφου 1, του άρθρου 13 του ν. 3054/2002 και 
έχει λάβει σχετική Βεβαίωση Πιστοποίησης, σύμφωνα 
με το άρθρο 12 του παρόντος. Η πιστοποίηση μπορεί 
να αφορά στο σύνολο ή σε τμήμα της Αποθηκευτικής 
Εγκατάστασης, εφόσον το εν λόγω τμήμα της Εγκα¬ 
τάστασης περιλαμβάνει τουλάχιστον μία δεξαμενή ή 
άλλη δομική κατασκευή κατάλληλη για την αποθήκευση 
αργού πετρελαίου ή/και πετρελαιοειδών προϊόντων. 

2. Τα κριτήρια για την πιστοποίηση μίας Εγκατάστα¬ 
σης ως Αποθήκης Τήρησης Αποθεμάτων Ασφαλείας 
είναι: 

α. Η ύπαρξη άδειας εγκατάστασης κατά τα προβλε- 
πόμενα στο ν. 2516/1997, όπως ισχύει. 

β. Η ύπαρξη ισχύουσας άδειας λειτουργίας κατά τα 
προβλεπόμενα στο ν. 2516/1997, όπως ισχύει. 

γ. Η ύπαρξη υποδομής που να επιτρέπει τη μηχανο¬ 
γραφική καταμέτρηση των αποθεμάτων που αποθηκεύ¬ 
ονται στην Εγκατάσταση. 

δ. Η σύνδεση της Εγκατάστασης με οδικό δίκτυο κα¬ 
θώς και με ένα ή περισσότερα από τα εξής: (α) σιδη¬ 
ροδρομικό δίκτυο ή (β) αγωγό μεταφοράς αργού πε¬ 
τρελαίου ή πετρελαιοειδών προϊόντων ή (γ) λιμένα ή 
(δ) εγκαταστάσεις διυλιστηρίου, ώστε να παρέχεται η 
δυνατότητα φόρτωσης και εκφόρτωσης των υπό απο¬ 
θήκευση προϊόντων. 

ε. Η λειτουργία της Εγκατάστασης ως φορολογικής 
αποθήκης. 

3. Ειδικά στην περίπτωση Εγκαταστάσεων Μεγάλων 
Τελικών Καταναλωτών, τα κριτήρια πιστοποίησης δεν 
περιλαμβάνουν το εδάφιο (ε) της παραγράφου 2 ανω¬ 
τέρω. 

4. Οι Εγκαταστάσεις των κατόχων Αδειας Λιανικής 
Εμπορίας και των κατόχων Αδειας Μεταφοράς με αγω¬ 
γό που χρησιμοποιούνται αποκλειστικά για τις ανάγκες 
άσκησης δραστηριότητας λιανικής εμπορίας και μετα¬ 
φοράς με αγωγό αντίστοιχα, δεν πιστοποιούνται ως 
Αποθήκες Τήρησης Αποθεμάτων Ασφαλείας. 

Αρθρο 11 

Αίτηση Πιστοποίησης Αποθηκών 
Τήρησης Αποθεμάτων Ασφαλείας 

1. Η πιστοποίηση Εγκατάστασης ως Αποθήκης Τή¬ 
ρησης Αποθεμάτων Ασφαλείας πραγματοποιείται με 

απόφαση της Επιτροπής κατόπιν εισήγησης της Διεύ¬ 
θυνσης Εγκαταστάσεων Πετρελαιοειδών. 

2. Για την πιστοποίηση τμήματος ή του συνόλου Εγκα¬ 
τάστασης, κάθε ενδιαφερόμενος Φορέας Εγκατάστασης 
υποβάλλει σχετική αίτηση στη Διεύθυνση Εγκαταστά¬ 
σεων Πετρελαιοειδών. Η αίτηση μπορεί να υποβάλλεται 
οποτεδήποτε και πρέπει να περιλαμβάνει τα ακόλουθα 
στοιχεία και δικαιολογητικά: 

α. Πλήρη στοιχεία του Φορέα της Εγκατάστασης 
(επωνυμία, έδρα, διεύθυνση, αριθμό τηλεφώνου και φαξ, 
αριθμό φορολογικού μητρώου και αριθμό μητρώου ανω¬ 
νύμων εταιριών), συμπεριλαμβανομένων των στοιχείων 
του νομίμου εκπροσώπου του. 

β. Τη διεύθυνση της Εγκατάστασης. 

γ. Αντίγραφα τυχόν συμβάσεων με τρίτο, βάσει των 
οποίων παραχωρείται με οποιονδήποτε τρόπο η χρή¬ 
ση της Αποθηκευτικής Εγκατάστασης στον Φορέα της 
Εγκατάστασης. 

δ. Κατάλογο που περιέχει τον αριθμό των αποθηκευ¬ 
τικών χώρων προς πιστοποίηση, τον κωδικό διάκρισής 
τους, τη χωρητικότητά τους ανά αποθηκευτικό χώρο 
καθώς και την κατηγορία πετρελαιοειδούς προϊόντος, 
κατά τα οριζόμενα στην παράγραφο 1 του άρθρου 12 
του ν. 3054/2002, που δύναται να τηρηθεί σε αυτούς. 

ε. Τοπογραφικό διάγραμμα της Εγκατάστασης, από το 
οποίο να προκύπτει η θέση των αποθηκευτικών χώρων 
προς πιστοποίηση με αναγραφή σε αυτό του κωδικού 
διάκρισής τους. 

στ. Αντίγραφο της άδειας εγκατάστασης και της άδει¬ 
ας λειτουργίας της Εγκατάστασης. 

ζ. Υπεύθυνη δήλωση από τον νόμιμο εκπρόσωπο του 
Φορέα της Εγκατάστασης για την ύπαρξη μηχανογρα¬ 
φικού συστήματος καταμέτρησης των αποθεμάτων. 

η. Υπεύθυνη δήλωση από το νόμιμο εκπρόσωπο του 
Φορέα της Εγκατάστασης ότι η Εγκατάσταση συνδέ¬ 
εται με οδικό δίκτυο καθώς και με ένα ή περισσότερα 
από τα εξής: (α) σιδηροδρομικό δίκτυο ή (β) λιμένα ή 
(γ) αγωγό μεταφοράς πετρελαίου ή προϊόντων ή (δ) 
εγκαταστάσεις διυλιστηρίου, ώστε να παρέχεται η δυ¬ 
νατότητα φόρτωσης και εκφόρτωσης των υπό αποθή¬ 
κευση προϊόντων. 

θ. Αντίγραφο της άδειας σύστασης και λειτουργίας 
φορολογικής αποθήκης και της άδειας εγκεκριμένου 
αποθηκευτή που αφορά στην εν λόγω Εγκατάσταση, 
με την επιφύλαξη της παραγράφου 3 του Αρθρου 10 
του Κανονισμού αυτού. 

3. Στην περίπτωση που ο Φορέας της Εγκατάστασης 
είναι κάτοχος Άδειας Διύλισης ή Εμπορίας, η αίτηση 
πρέπει επίσης να περιλαμβάνει αντίγραφο της Αδειας 
Διύλισης ή Εμπορίας. 

4. Στην περίπτωση που ο Φορέας της Εγκατάστασης 
είναι Μεγάλος Τελικός Καταναλωτής, η αίτηση πρέπει 
να περιλαμβάνει Υπεύθυνη Δήλωση του νομίμου εκπρο¬ 
σώπου αυτού ότι ο Φορέας της Εγκατάστασης εμπίπτει 
στον ορισμό του Μεγάλου Τελικού Καταναλωτή, όπως 
προβλέπεται στο εδάφιο α, της παραγράφου 13, του 
Αρθρου 3 του νόμου 3054/2002. 

5. Ειδικά στην περίπτωση που περισσότεροι του ενός 
κάτοχοι Αδειας Διύλισης ή Εμπορίας ή Μεγάλοι Τελικοί 
Καταναλωτές έχουν εξ’ αδιαιρέτου την κυριότητα τμή¬ 
ματος ή του συνόλου Αποθηκευτικής Εγκατάστασης, για 


την πιστοποίηση της Εγκατάστασης αυτής υποβάλλεται 
αίτηση, κατά τα οριζόμενα στις παραγράφους 2, 3 και 
4 του παρόντος άρθρου, από νόμιμο κοινό εκπρόσωπο 
που ορίζεται για τον σκοπό αυτό από τους ενδιαφερο¬ 
μένους. Στην περίπτωση αυτή τα στοιχεία της αίτησης 
που ορίζονται στο εδάφιο α της παραγράφου 2 του 
παρόντος άρθρου αφορούν σε όλους τους κατόχους 
της Εγκατάστασης. 

6. Η Διεύθυνση Εγκαταστάσεων Πετρελαιοειδών ελέγ¬ 
χει την πληρότητα των ως άνω στοιχείων και δικαιολο- 
γητικών εντός τριάντα (30) εργασίμων ημερών από την 
ημερομηνία υποβολής τους. Σε περίπτωση που εντός 
της προθεσμίας του προηγούμενου εδαφίου διαπιστω¬ 
θεί έλλειψη στοιχείων ή δικαιολογητικών, η Διεύθυνση 
Εγκαταστάσεων Πετρελαιοειδών ενημερώνει εγγράφως 
τον ενδιαφερόμενο Φορέα της Εγκατάστασης σχετι¬ 
κά με τις διαπιστωθείσες ελλείψεις, εντός της ως άνω 
προθεσμίας. Ο ενδιαφερόμενος οφείλει να υποβάλει 
τα συμπληρωματικά στοιχεία και δικαιολογητικά στη 
Διεύθυνση Εγκαταστάσεων Πετρελαιοειδών εντός δέκα 
(10) εργασίμων ημερών από την ημερομηνία που έλαβε 
γνώση της έγγραφης ενημέρωσης περί των ελλείψεων. 
Στην περίπτωση που δεν κοινοποιηθεί τέτοια ειδοποί¬ 
ηση, θεωρείται ότι τα υποβληθέντα στοιχεία και δικαι- 
ολογητικά είναι πλήρη. 

7. Εάν ο αϊτών παράσχει εμπρόθεσμα τα συμπληρω¬ 
ματικά στοιχεία και δικαιολογητικά που του ζητήθη¬ 
καν και η Διεύθυνση Εγκαταστάσεων Πετρελαιοειδών 
εντός προθεσμίας δέκα (10) εργασίμων ημερών από 
την υποβολή τους δεν ζητήσει περαιτέρω πληροφορίες, 
θεωρείται ότι η αίτηση είναι πλήρης. 

8. Εάν ο αϊτών δεν παράσχει εμπρόθεσμα τα συμπλη¬ 
ρωματικά στοιχεία και δικαιολογητικά που του ζητή¬ 
θηκαν, η Διεύθυνση Εγκαταστάσεων Πετρελαιοειδών 
αποστέλλει στην Επιτροπή τον φάκελο του αιτούντος 
με όλα τα απαιτούμενα στοιχεία και δικαιολογητικά και 
σχετική εισήγηση για την απόρριψη της αίτησης. 

Άρθρο 12 

Απόφαση επί Αιτήσεων και Χορήγηση 
Βεβαίωσης Πιστοποίησης 

1. Η Διεύθυνση Εγκαταστάσεων Πετρελαιοειδών, 
εντός προθεσμίας τριάντα (30) ημερών από την ημε¬ 
ρομηνία κατά την οποία η αίτηση του ενδιαφερομένου 
Φορέα της Εγκατάστασης θεωρήθηκε πλήρης, απο¬ 
στέλλει στην Επιτροπή τον φάκελο του αιτούντος με 
όλα τα απαιτούμενα στοιχεία και δικαιολογητικά και 
σχετική εισήγηση για την αποδοχή ή απόρριψη της 
αίτησης. 

2. Η Επιτροπή αποφασίζει σχετικά με την πιστοποί¬ 
ηση της Εγκατάστασης εντός προθεσμίας εξήντα (60) 
ημερών από την ημερομηνία παραλαβής της εισήγησης 
της Διεύθυνσης Εγκαταστάσεων Πετρελαιοειδών. 

3. Στην περίπτωση αποδοχής της αιτήσεως, εκδίδε- 
ται από την Επιτροπή Βεβαίωση Πιστοποίησης η οποία 
αποστέλλεται στον αιτούντα και τη Διεύθυνση Εγκατα¬ 
στάσεων Πετρελαιοειδών. Η Διεύθυνση Εγκαταστάσε¬ 
ων Πετρελαιοειδών προβαίνει σε σχετική εγγραφή στο 
Μητρώο Αποθηκών Τήρησης Αποθεμάτων Ασφαλείας 
και το ενημερώνει με τα στοιχεία που ορίζονται στο 
άρθρο 15 του παρόντος Κανονισμού. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16023 


4. Η απόφαση της Επιτροπής για την απόρριψη αίτη¬ 
σης για πιστοποίηση αποθηκών τήρησης αποθεμάτων 
ασφαλείας κοινοποιείται στον αιτούντα περιλαμβανό¬ 
μενων των λόγων της απόρριψης. 

5. Η Βεβαίωση Πιστοποίησης περιλαμβάνει τουλάχι¬ 
στον τα ακόλουθα: 

α. Τα πλήρη στοιχεία του Φορέα της Εγκατάστα- 
σης. 

β. Την τοποθεσία της Εγκατάστασης για την οποία 
χορηγείται η Βεβαίωση και τη συνολική χωρητικότητα 
των αποθηκευτικών χώρων που πιστοποιούνται στην 
Εγκατάσταση. 

γ. Την ημερομηνία έναρξης ισχύος της Βεβαίωσης. 

6. Η Βεβαίωση Πιστοποίησης αποθηκών τήρησης 
αποθεμάτων ασφαλείας ισχύει μέχρι ανακλήσεως ή 
ακυρώσεώς της κατά τα οριζόμενα στο Άρθρο 14 του 
παρόντος, ή έως ότου κατατεθεί από το Φορέα της 
Εγκατάστασης αίτηση για λήξη αυτής. 

7. Ο Φορέας της Εγκατάστασης μπορεί να υποβάλ¬ 
λει έγγραφη αίτηση στη Διεύθυνση Εγκαταστάσεων 
Πετρελαιοειδών για τη λήξη ισχύος της Βεβαίωσης 
Πιστοποίησης σε περίπτωση που δεν προτίθεται να 
χρησιμοποιήσει πλέον τις αποθήκες για την τήρηση 
αποθεμάτων ασφαλείας. 

8. Η τροποποίηση οποιωνδήποτε δικαιολογητικών εγ¬ 
γράφων και στοιχείων, βάσει των οποίων αξιολογήθηκε 
και πιστοποιήθηκε η Εγκατάσταση ως Αποθήκη Τήρη¬ 
σης Αποθεμάτων Ασφαλείας, απαιτεί εκ νέου χορήγηση 
Βεβαίωσης Πιστοποίησης. Ο Φορέας της Εγκατάστασης 
υποχρεούται εντός τριάντα (30) ημερών να ενημερώνει 
εγγράφως τη Διεύθυνση Εγκαταστάσεων Πετρελαιοει¬ 
δών και τον Πρόεδρο της Επιτροπής. 

Αρθρο 13 

Αλλαγή του Φορέα της Εγκατάστασης 

1. Σε περίπτωση που η κυριότητα ή το δικαίωμα χρή¬ 
σης της Εγκατάστασης περιέλθει σε Φορέα διαφορετικό 
από αυτόν στο όνομα του οποίου πιστοποιήθηκε ως 
Αποθήκη Τήρησης Αποθεμάτων Ασφαλείας απαιτείται 
να γίνεται εκ νέου χορήγηση της Βεβαίωσης Πιστοποί¬ 
ησης στο όνομα του νέου Φορέα της Εγκατάστασης, 
σύμφωνα με τη διαδικασία που προβλέπεται στα άρθρα 
11 και 12 του παρόντος Κανονισμού. 

2. Τόσο ο παλαιός όσο και ο νέος Φορέας της Εγκα¬ 
τάστασης υποχρεούνται, εντός ενός (1) μηνός από την 
επέλευση της ως άνω μεταβολής, να ενημερώσουν εγ- 
γράφως τη Διεύθυνση Εγκαταστάσεων Πετρελαιοειδών 
και την Επιτροπή. 

3. Σε περίπτωση παράβασης των υποχρεώσεων που 
προβλέπονται στις παραγράφους 1 και 2 του άρθρου 
αυτού, επιβάλλονται κυρώσεις σύμφωνα με τα οριζόμενα 
στο άρθρο 25 του παρόντος Κανονισμού. 

Άρθρο 14 

Ακύρωση και Ανάκληση Βεβαίωσης Πιστοποίησης 

1. Με απόφαση της Επιτροπής μετά από εισήγηση της 
Διεύθυνσης Εγκαταστάσεων Πετρελαιοειδών: 

α. Ακυρώνεται η Βεβαίωση Πιστοποίησης αποθηκών 
τήρησης αποθεμάτων ασφαλείας εάν, κατά τη διάρκεια 
ελέγχου, διαπιστωθεί ότι η έκδοσή της βασίσθηκε σε 
αναληθή ή ανακριβή στοιχεία. 


β. Ανακαλείται η Βεβαίωση Πιστοποίησης αποθηκών 
τήρησης αποθεμάτων ασφαλείας εάν, κατά τη διάρ¬ 
κεια ελέγχου, διαπιστωθεί ότι έπαυσαν να συντρέχουν 
οι προϋποθέσεις επί των οποίων βασίσθηκε η έκδοσή 
της. 

2. Η Επιτροπή γνωστοποιεί εγγράφως στο Φορέα της 
Εγκατάστασης την απόφασή της για ακύρωση ή ανά¬ 
κληση της Βεβαίωσης Πιστοποίησης αποθηκών τήρησης 
αποθεμάτων ασφαλείας. 

3. Η ακύρωση της Βεβαίωσης Πιστοποίησης επάγε- 
ται έννομα αποτελέσματα από την έναρξη ισχύος της 
Βεβαίωσης, ενώ η ανάκληση από την επόμενη της κοι¬ 
νοποίησης της ανάκλησης. 

4. Σε περίπτωση φυσικής καταστροφής ή ατυχήμα¬ 
τος σε πιστοποιημένες αποθήκες τήρησης αποθεμάτων 
ασφαλείας, ο Φορέας της Εγκατάστασης οφείλει να 
ενημερώσει άμεσα τη Διεύθυνση Εγκαταστάσεων Πε¬ 
τρελαιοειδών και την Επιτροπή και να πράξει κάθε τι 
αναγκαίο, σε συνεργασία με τυχόν αντισυμβαλλόμενούς 
του με Σύμβαση Αποθήκευσης ή Ανάθεσης Υπόχρεους 
προς Τήρηση, για την αναπλήρωση των αποθεμάτων 
ασφαλείας εντός χρονικού διαστήματος που θα συμ- 
φωνηθεί με την Επιτροπή. Σε αυτήν την περίπτωση δε 
συντρέχει λόγος ανάκλησης της Βεβαίωσης Πιστοποί¬ 
ησης. 

5. Σε περίπτωση που συντρέχουν λόγοι ακύρωσης 
ή ανάκλησης της βεβαίωσης πιστοποίησης αποθηκών 
τήρησης αποθεμάτων ασφαλείας, ισχύουν τα ακόλουθα 
για το Φορέα της Εγκατάστασης και τους τυχόν αντι- 
συμβαλλόμενούς του με Σύμβαση Ανάθεσης ή Αποθή¬ 
κευσης Υπόχρεους προς Τήρηση: 

α. Οι Υπόχρεοι προς Τήρηση οφείλουν να αναπλη¬ 
ρώσουν άνευ υπαίτιας καθυστέρησης τα αποθέματα 
ασφαλείας σε νέες πιστοποιημένες αποθήκες τήρησης 
αποθεμάτων ασφαλείας. 

β. Ο Φορέας της Εγκατάστασης φέρει το κόστος που 
συνεπάγεται η αναπλήρωση των αποθεμάτων ασφα¬ 
λείας και το κόστος ασφαλούς μεταφοράς προς τις 
νέες πιστοποιημένες αποθήκες τήρησης αποθεμάτων 
ασφαλείας 

6. Το εδάφιο α της προηγούμενης παραγράφου ισχύει 
και στην περίπτωση που ο Φορέας της Εγκατάστασης 
και ο Υπόχρεος προς Τήρηση είναι το ίδιο πρόσωπο. 

Άρθρο 15 

Μητρώο Αποθηκών Τήρησης Αποθεμάτων Ασφαλείας 

1. Στο Μητρώο Αποθηκών Τήρησης Αποθεμάτων Ασφα¬ 
λείας καταχωρίζονται χωριστά για κάθε Εγκατάσταση 
τα ακόλουθα ιδίως στοιχεία: 

α. Η επωνυμία και τα πλήρη στοιχεία του Φορέα της 
Εγκατάστασης (έδρα, διεύθυνση, αριθμός τηλεφώνου 
και φαξ, αριθμός φορολογικού μητρώου και αριθμός 
μητρώου ανωνύμων εταιριών) συμπεριλαμβανομένων 
των στοιχείων του νομίμου εκπροσώπου του. 

β. Η διεύθυνση (τοποθεσία και ταχυδρομικό κώδικα) 
της Εγκατάστασης. 

γ. Ο αριθμός των πιστοποιημένων αποθηκευτικών 
χώρων ανά Εγκατάσταση, ο κωδικός διάκρισής τους, 
και η χωρητικότητά τους ανά αποθηκευτικό χώρο και 
συνολικά και το είδος πετρελαιοειδούς προϊόντος που 
μπορεί να φυλάσσεται ανά αποθηκευτικό χώρο. 

δ. Η ημερομηνία έκδοσης της βεβαίωσης πιστοποί¬ 
ησης. 

ε. Τα στοιχεία των αδειών εγκατάστασης και λει¬ 
τουργίας και οι λοιπές άδειες για τη λειτουργία των 
αποθηκευτικών χώρων ως φορολογικές αποθήκες. 

στ. Τα στοιχεία των Αδειών Διύλισης ή Εμπορίας, εάν 
ο Φορέας της Εγκατάστασης είναι κάτοχος ενός ή πε¬ 
ρισσοτέρων των ως άνω αδειών. 

ζ. Η υπεύθυνη δήλωση η οποία ορίζεται στην παρά¬ 
γραφο 4 του Αρθρου 11 του παρόντος Κανονισμού, εάν 
ο Φορέας της Εγκατάστασης είναι Μεγάλος Τελικός 
Καταναλωτής. 

η. Τα στοιχεία τηςΈκθεσης Αποτελεσμάτων Επιτόπιου 
Ελέγχου, όπως ορίζεται στο άρθρο 24 του παρόντος 
Κανονισμού, 

θ. Τα στοιχεία της κοινοποίησης από το Φορέα της 
Εγκατάστασης σχετικά με την άρνηση πρόσβασης Υπό¬ 
χρεων προς Τήρηση στην Εγκατάστασή του, κατά τα 
οριζόμενα στην παράγραφο 3 του άρθρου 19 του πα¬ 
ρόντος Κανονισμού. 

ΚΕΦΑΛΑΙΟ Δ' 

ΠΡΟΣΒΑΣΗ ΤΡΙΤΩΝ ΣΕ ΑΠΟΘΗΚΕΣ 
ΤΗΡΗΣΗΣ ΑΠΟΘΕΜΑΤΩΝ ΑΣΦΑΛΕΙΑΣ 


Άρθρο 16 

Υπηρεσίες Τήρησης Αποθεμάτων Ασφαλείας 

1. Για τους σκοπούς του παρόντος Κανονισμού, οι 
Υπόχρεοι προς Τήρηση έχουν τη δυνατότητα πρόσβα¬ 
σης σε Εγκαταστάσεις πιστοποιημένες ως αποθήκες 
τήρησης αποθεμάτων ασφαλείας. Η πρόσβαση αφορά 
αποκλειστικά την παροχή υπηρεσίας τήρησης αποθε¬ 
μάτων ασφαλείας, και συγκεκριμένα: 

α. Την μίσθωση ή παραχώρηση της χρήσης αποθη¬ 
κευτικού χώρου από το Φορέα της Εγκατάστασης στον 
Υπόχρεο προς Τήρηση με Σύμβαση Αποθήκευσης, με 
σκοπό την εκπλήρωση της Υποχρέωσης του τελευταί¬ 
ου, ή 

β. Την ανάθεση της τήρησης αποθεμάτων ασφαλείας 
από τον Υπόχρεο προς Τήρηση στο Φορέα της Εγκα¬ 
τάστασης με Σύμβαση Ανάθεσης. 

2. Η πρόσβαση Υπόχρεων προς Τήρηση στις αποθήκες 
τήρησης αποθεμάτων ασφαλείας περιλαμβάνει και κάθε 
άλλη σχετική ενέργεια, ιδίως τη δυνατότητα του Υπό¬ 
χρεου προς Τήρηση να εισέλθει στους αποθηκευτικούς 
χώρους στους οποίους του παρέχεται πρόσβαση με 
σκοπό τη διασφάλιση της τήρησης της Υποχρέωσής 
του. 


Άρθρο 17 

Όροι Πρόσβασης Τρίτων σε Αποθήκες 
Τήρησης Αποθεμάτων Ασφαλείας 


1. Οι Φορείς των Εγκαταστάσεων που έχουν πιστοποι¬ 
ηθεί ως αποθήκες τήρησης αποθεμάτων ασφαλείας: 

α. Επιτρέπουν την πρόσβαση Υπόχρεων προς Τήρηση 
στις αποθήκες τήρησης αποθεμάτων ασφαλείας, με την 
επιφύλαξη των οριζομένων στο Άρθρο 19 του παρόντος 
Κανονισμού. 

β. Δεν προβαίνουν σε διακρίσεις υπέρ των συνδεδεμέ- 
νων με αυτούς εταιριών ή υπέρ άλλων εταιριών με τις 
οποίες έχουν συνάψει οποιαδήποτε σύμβαση προμήθει¬ 


ας ή διακίνησης πετρελαιοειδών προϊόντων, όσον αφο¬ 
ρά στο αντάλλαγμα ή στους άλλους όρους πρόσβασης 
στις αποθήκες τήρησης αποθεμάτων ασφαλείας. 

γ. Δεν θέτουν ως προϋπόθεση για την πρόσβαση σε 
αποθήκες τήρησης αποθεμάτων ασφαλείας ή την έναρ¬ 
ξη διαπραγμάτευσης, την ύπαρξη ή τη σύναψη άλλων 
συμβάσεων προμήθειας ή διακίνησης πετρελαιοειδών ή 
οποιοσδήποτε άλλης σύμβασης με τον Υπόχρεο προς 
Τήρηση που αιτείται την πρόσβαση. 

δ. Επιτρέπουν την είσοδο των Υπόχρεων προς Τήρηση 
σε οποιαδήποτε μετρητική ή άλλη βοηθητική εγκατά¬ 
σταση ή διευκόλυνση που σχετίζεται με τον αποθηκευ¬ 
τικό χώρο στον οποίο παρέχεται η πρόσβαση, με σκοπό 
τη διασφάλιση της τήρησης της Υποχρέωσης. 

2. Για οποιαδήποτε υπηρεσία τήρησης αποθεμάτων 
ασφαλείας, η σχετική σύμβαση πρέπει: 

α. Να έχει διάρκεια τουλάχιστον ενός έτους και να 
καλύπτει τουλάχιστον μία (1) Περίοδο Αποθήκευσης, 
όπως αυτή ορίζεται στο άρθρο 6 του παρόντος Κα¬ 
νονισμού. 

β. Να περιλαμβάνει διακριτά το αντάλλαγμα για κάθε 
υπηρεσία σύμφωνα με τα οριζόμενα στο άρθρο 20 του 
παρόντος Κανονισμού. 

γ. Να περιλαμβάνει όρους που προσδιορίζουν σαφώς 
τα δικαιώματα και τις υποχρεώσεις κάθε αντισυμβαλ¬ 
λομένου, σε συμφωνία με τα οριζόμενα στον παρόντα 
Κανονισμό και ιδίως την δυνατότητα πρόσβασης του 
Υπόχρεου σε στοιχεία που τηρεί ο Φορέας της Εγκατά¬ 
στασης σχετικά με την υπηρεσία τήρησης αποθεμάτων 
ασφαλείας, υπό τον όρο προστασίας του επιχειρημα¬ 
τικού απορρήτου. 

3. Οι συμβάσεις για την παροχή υπηρεσίας τήρησης 
αποθεμάτων ασφαλείας δεν πρέπει να περιέχουν όρους 
ή προϋποθέσεις, η εφαρμογή των οποίων θα είχε ως 
αποτέλεσμα τη στρέβλωση του ανταγωνισμού και την 
παρεμπόδιση εισόδου νέων ανταγωνιστών στην εγχώρια 
αγορά πετρελαιοειδών προϊόντων και ιδίως: 

α. Όρους σύμφωνα με τους οποίους η πρόσβαση στις 
αποθήκες τήρησης αποθεμάτων ασφαλείας παρέχεται 
μόνο σε συνδυασμό με την παροχή άλλων υπηρεσιών 
ή τη σύναψη συμβάσεων προμήθειας ή διακίνησης πε¬ 
τρελαιοειδών προϊόντων μεταξύ του Φορέα της Εγκα¬ 
τάστασης και του Υπόχρεου προς Τήρηση. 

β. Όρους σύμφωνα με τους οποίους δεν επιτρέπεται 
στον Υπόχρεο προς Τήρηση που αιτείται πρόσβαση σε 
αποθήκες τήρησης αποθεμάτων ασφαλείας ενός Φορέα 
Εγκατάστασης να προβεί στη σύναψη συμφωνίας για 
πρόσβαση στις αποθήκες τήρησης αποθεμάτων ασφα¬ 
λείας και άλλου Φορέα Εγκατάστασης. 

Άρθρο 18 

Αίτηση Πρόσβασης σε Αποθήκη 
Τήρησης Αποθεμάτων Ασφαλείας 

1. Για την πρόσβαση σε Αποθήκη Τήρησης Αποθε¬ 
μάτων Ασφαλείας, οι Υπόχρεοι προς Τήρηση υποβάλ¬ 
λουν εγγράφως αίτηση στον αντίστοιχο Φορέα της 
Εγκατάστασης. Η αίτηση κοινοποιείται στη Διεύθυνση 
Πετρελαϊκής Πολιτικής. 

2. Η αίτηση μπορεί να υποβάλλεται οποτεδήποτε και 
πρέπει να περιλαμβάνει τα ακόλουθα στοιχεία και δι- 
καιολογητικά: 

α. Πλήρη στοιχεία του Υπόχρεου προς Τήρηση (επωνυ¬ 
μία, έδρα, διεύθυνση, αριθμό τηλεφώνου και φαξ, αριθμό 
φορολογικού μητρώου και αριθμό μητρώου ανωνύμων 
εταιρειών) καθώς και τα στοιχεία του νόμιμου εκπρο¬ 
σώπου του. 

β. Στοιχεία της άδειας του ν. 3054/2002 που κατέχει ο 
Υπόχρεος προς Τήρηση ή οποιοδήποτε στοιχείο αποδει- 
κνύει ότι πρόκειται για Μεγάλο Τελικό Καταναλωτή. 

γ. Επιθυμητή χρονική περίοδο για την πρόσβαση στην 
αποθήκη τήρησης αποθεμάτων ασφαλείας. 

δ. Την υπηρεσία τήρησης αποθεμάτων ασφαλείας 
στην οποία αναφέρεται η αίτηση. 

ε. Στοιχεία σχετικά με το είδος πετρελαιοειδούς προ¬ 
ϊόντος για την τήρηση του οποίου αιτείται πρόσβαση 
καθώς και του απαιτούμενου αποθηκευτικού όγκου. 

3. Ο Φορέας της Εγκατάστασης οφείλει να αξιολο¬ 
γήσει την αίτηση του Υπόχρεου προς Τήρηση και να 
ενημερώσει εγγράφως το νόμιμο εκπρόσωπο αυτού για 
την έκβαση της διαδικασίας αξιολόγησης εντός δεκα¬ 
πέντε (15) εργασίμων ημερών από την παραλαβή της 
αίτησης. Κατά την επεξεργασία της αίτησης ο Φορέας 
της Εγκατάστασης οφείλει να τηρεί το επιχειρηματικό 
απόρρητο. 

4. Σε περίπτωση που ο Φορέας της Εγκατάστασης 
μπορεί να ικανοποιήσει συνολικά ή εν μέρει την αιτού- 
μενη υπηρεσία τήρησης αποθεμάτων ασφαλείας καλεί 
εγγράφως τον ενδιαφερόμενο Υπόχρεο προς Τήρηση 
σε διαπραγμάτευση με σκοπό την κατάρτιση σχετικής 
σύμβασης, η οποία πρέπει να έχει ολοκληρωθεί εντός 
είκοσι (20) εργασίμων ημερών από την έναρξη των δι¬ 
απραγματεύσεων. 

Άρθρο 19 

Άρνηση Πρόσβασης σε Αποθήκες 
Τήρησης Αποθεμάτων Ασφαλείας 

1. Ο Φορέας της Εγκατάστασης, τηρουμένων των 
αρχών της καλής πίστης, των συναλλακτικών ηθών 
και του υγιούς ανταγωνισμού μπορεί να αρνηθεί την 
πρόσβαση Υπόχρεου προς Τήρηση σε αποθήκες τήρη¬ 
σης αποθεμάτων ασφαλείας εφόσον αποδεδειγμένα 
συντρέχουν ένας ή περισσότεροι από τους παρακάτω, 
ιδίως, λόγους: 

α. Όταν ο Υπόχρεος προς Τήρηση δεν προσκομίσει 
όλα τα στοιχεία και δικαιολογητικά που απαιτούνται 
για την πληρότητα της αίτησης, όπως προβλέπονται 
στο άρθρο 18 του Κανονισμού αυτού. 

β. Όταν ο Φορέας της Εγκατάστασης δεν διαθέτει 
περίσσεια αποθηκευτικού χώρου για την κάλυψη της 
αιτούμενης ποσότητας Υποχρέωσης, λαμβανομένων 
υπόψη των απαιτήσεων για την ασφαλή λειτουργία και 
συντήρηση της εγκατάστασης. 

γ. Όταν ο Φορέας της Εγκατάστασης δεν διαθέτει 
κατάλληλο αποθηκευτικό χώρο για την τήρηση απο¬ 
θέματος συγκεκριμένου πετρελαιοειδούς προϊόντος ή 
κατηγορίας πετρελαιοειδών προϊόντων, όπως αναφέ- 
ρεται στη σχετική αίτηση. 

δ. Όταν η πρόσβαση Υπόχρεου προς Τήρηση στην 
Αποθήκη Τήρησης Αποθεμάτων Ασφαλείας δυσχεραίνει 
τη λειτουργία της Εγκατάστασης, όπου βρίσκεται η 
Αποθήκη Τήρησης Αποθεμάτων Ασφαλείας. 


ε. Όταν δυσχεραίνεται η τήρηση των ήδη ανειλημ¬ 
μένων συμβατικών υποχρεώσεων ή των υποχρεώσεων 
παροχής υπηρεσιών δημοσίου συμφέροντος που έχει 
αναλάβει ο Φορέας της Εγκατάστασης. 

στ. Όταν είναι και ο ίδιος Υπόχρεος προς Τήρηση και 
δεν έχει επάρκεια αποθηκευτικού χώρου. Σε αυτή την 
περίπτωση, προτεραιότητα έχει η κάλυψη της Υποχρέ¬ 
ωσης του Φορέα της Εγκατάστασης. 

3. Σε περίπτωση που ο Φορέας της Εγκατάστασης 
αρνηθεί την πρόσβαση σε αποθήκες τήρησης αποθεμά¬ 
των ασφαλείας υποχρεούται να ενημερώσει εγγράφως 
τον ενδιαφερόμενο Υπόχρεο προς Τήρηση περιλαμβά¬ 
νοντας πλήρως αιτιολογημένους τους λόγους άρνησης 
της πρόσβασης. Η γνωστοποίηση αυτή κοινοποιείται: 

α. Στη Διεύθυνση Πετρελαϊκής Πολιτικής, η οποία προ¬ 
βαίνει σε σχετική καταχώρηση στο Μητρώο Υπόχρεων 
προς Τήρηση Αποθεμάτων Ασφαλείας. 

β. Στη Διεύθυνση Εγκαταστάσεων Πετρελαιοειδών η 
οποία προβαίνει σε σχετική καταχώρηση στο Μητρώο 
Αποθηκών Τήρησης Αποθεμάτων Ασφαλείας. 

Άρθρο 20 

Αντάλλαγμα για την Πρόσβαση σε Αποθήκες 
Τήρησης Αποθεμάτων Ασφαλείας 

1. Η πρόσβαση Υπόχρεων προς Τήρηση σε Εγκαταστά¬ 
σεις οι οποίες έχουν πιστοποιηθεί ως αποθήκες τήρη¬ 
σης αποθεμάτων ασφαλείας παρέχεται έναντι ανταλ¬ 
λάγματος που καταβάλλεται από τον Υπόχρεο προς 
Τήρηση στον αντίστοιχο Φορέα της Εγκατάστασης. 

2. Τα οριζόμενα στην προηγούμενη παράγραφο ισχύ¬ 
ουν και στην περίπτωση που ο Υπόχρεος προς Τήρη¬ 
ση είναι το ίδιο πρόσωπο με τον Φορέα της Εγκατά¬ 
στασης αλλά είναι κάτοχος διαφορετικής άδειας του 
ν. 3054/2002 από την άδεια που κατέχει ο Φορέας της 
Εγκατάστασης. 

3. Στην περίπτωση σύναψης Σύμβασης Αποθήκευσης 
μεταξύ Υπόχρεου προς Τήρηση και Φορέα Εγκατάστα¬ 
σης, το καταβαλλόμενο αντάλλαγμα καλύπτει, ιδίως, 
τα ακόλουθα: 

α. Το λειτουργικό κόστος αποθήκευσης των αποθε¬ 
μάτων ασφαλείας, στις οποίες περιλαμβάνονται όλες οι 
δαπάνες που προβλέπονται στην Ομάδα 6 του ενιαίου 
λογιστικού σχεδίου και ιδίως: 

α.α. οι αμοιβές του προσωπικού που απασχολείται 
στην αποθήκευση, 

β.β. το κόστος συντήρησης των αποθηκών, 
γ.γ. τα ασφάλιστρα, 

δ.δ. οι αποσβέσεις των παγίων που χρησιμοποιούνται 
για την αποθήκευση, 
ε.ε. λοιπές λειτουργικές δαπάνες, 
β. Το ποσό που αντιστοιχεί στην εύλογη απόδοση του 
απασχολούμενου κεφαλαίου στην αποθήκευση. 

4. Στην περίπτωση σύναψης Σύμβασης Ανάθεσης με¬ 
ταξύ Υπόχρεου προς Τήρηση και Φορέα Εγκατάστα¬ 
σης, τμήμα του συνολικού ανταλλάγματος καλύπτει 
τα στοιχεία που αναφέρονται στην παράγραφο 3 του 
παρόντος άρθρου, ενώ το υπόλοιπο καλύπτει, ιδίως, 
τα ακόλουθα: 

α. το κόστος των φυσικών απωλειών του αποθέματος 
ασφαλείας, 

β. το ποσό που αντιστοιχεί στην εύλογη απόδοση 
του απασχολούμενου κεφαλαίου για την απόκτηση του 
αποθέματος ασφαλείας, 

γ. το κόστος παραλαβής και διάθεσης του προϊό¬ 
ντος. 

5. Σε κάθε σύμβαση που αφορά στην πρόσβαση Υπό¬ 
χρεου προς Τήρηση σε αποθήκες τήρησης αποθεμάτων 
ασφαλείας καθώς και στο ειδικό παραστατικό που εκ- 
δίδεται για την πιστοποίηση καταβολής του ανταλλάγ¬ 
ματος σύμφωνα με την παράγραφο 2 του άρθρου 10 και 
την παράγραφο 8 του άρθρου 12 του ν. 3054/2002, ανα¬ 
γράφεται διακριτά το τμήμα του συνολικού ανταλλάγ¬ 
ματος που αφορά στην αποθήκευση του αποθέματος 
ασφαλείας και το τμήμα του συνολικού ανταλλάγμα¬ 
τος που αφορά στην τήρηση του αποθέματος, εφόσον 
συντρέχει τέτοια περίπτωση, κατά τα οριζόμενα στην 
παράγραφο 4 ανωτέρω. 

6. Οι Φορείς Εγκαταστάσεων οφείλουν να κοινοποιούν 
στη Διεύθυνση Πετρελαϊκής Πολιτικής κάθε σύμβαση 
την οποία συνάπτουν με σκοπό την παροχή πρόσβα¬ 
σης σε αποθήκες τήρησης αποθεμάτων ασφαλείας, κατ’ 
εφαρμογή της διάταξης της παραγράφου 5 του άρθρου 
11 του ν. 3054/2002. Κατ’ εφαρμογή της ίδιας διάταξης, 
η Ρ.Α.Ε. εξουσιοδοτείται να δημοσιοποιεί στοιχεία των 
ανταλλαγμάτων για τις υπηρεσίες τήρησης των απο¬ 
θεμάτων ασφαλείας. 

Άρθρο 21 

Τήρηση Λογαριασμών 

1. Σε κάθε περίπτωση Σύμβασης Αποθήκευσης ή Ανά¬ 
θεσης, ο Φορέας της Εγκατάστασης και ο Υπόχρεος 
προς Τήρηση υποχρεούνται να εμφανίζουν διακριτά 
στους λογαριασμούς τους τα έσοδα ή έξοδα, αντίστοι¬ 
χα, από την παροχή υπηρεσίας τήρησης αποθεμάτων 
ασφαλείας. Στους λογαριασμούς θα πρέπει να αναγρά¬ 
φεται χωριστά το τμήμα των εν λόγω εσόδων ή εξόδων 
που αφορά στην αποθήκευση αποθεμάτων ασφαλείας 
και το τμήμα που αφορά στην τήρηση αποθεμάτων 
ασφαλείας, εφόσον συντρέχει τέτοια περίπτωση. 

2. Η ανωτέρω υποχρέωση ισχύει και στην περίπτωση 
που ο Υπόχρεος προς Τήρηση είναι το ίδιο πρόσω¬ 
πο με τον Φορέα της Εγκατάστασης αλλά κάτοχος 
διαφορετικής άδειας του ν. 3054/2002. Στην περίπτω¬ 
ση αυτή, τα έσοδα ή έξοδα από την καταβολή του 
ανταλλάγματος για την υπηρεσία τήρησης αποθέμα¬ 
τος ασφαλείας καταχωρούνται στον λογαριασμό της 
άδειας του ν. 3054/2002 που κατέχει ο Υπόχρεος προς 
Τήρηση και ο Φορέας της Εγκατάστασης αντίστοιχα, 
κατά τα οριζόμενα στην παράγραφο 1 του άρθρου 11 
του ν. 3054/2003. 

Άρθρο 22 

Ανώτατο Όριο Ανταλλάγματος Υπηρεσίας 
Τήρησης Αποθεμάτων Ασφαλείας 

1. Σε κάθε περίπτωση που τα ανταλλάγματα για την 
παροχή υπηρεσιών τήρησης αποθεμάτων ασφαλείας 
διαμορφώνονται σε αδικαιολόγητα, κατά τις συνθήκες 
του υγιούς ανταγωνισμού και κατά τις ειδικές συνθήκες 
της εγχώριας και διεθνούς αγοράς πετρελαιοειδών επί¬ 
πεδα, μπορεί να ορίζεται ανώτατο όριο ανταλλάγματος, 


εφαρμοζόμενης της διάταξης της παραγράφου 9 του 
άρθρου 12 του ν. 3054/2002. 

2. Η επιβολή του εν λόγω ανωτάτου επιπέδου ανταλ¬ 
λαγμάτων δύναται να αφορά στο σύνολο ή σε τμήμα 
της ελληνικής επικράτειας. Η χρονική διάρκεια επιβολής 
του ανωτάτου επιπέδου ανταλλαγμάτων εξαρτάται από 
τις συνθήκες της αγοράς. 

3. Η Διεύθυνση Πετρελαϊκής Πολιτικής ή η Ρ.Α.Ε. μπο¬ 
ρεί να εισηγείται στον Υπουργό Ανάπτυξης την εφαρ¬ 
μογή ανώτατου ορίου ανταλλάγματος για την παροχή 
υπηρεσιών τήρησης αποθεμάτων ασφαλείας, εάν κα¬ 
τόπιν επεξεργασίας των στοιχείων που συλλέγονται 
κατ’ εφαρμογή της παραγράφου 5 του άρθρου 11 του 
ν. 3054/2002 διαπιστώσει ότι συντρέχουν οι λόγοι της 
παραγράφου 1 του παρόντος άρθρου. 

4. Με την απόφαση για τον ορισμό ανώτατου ορίου 
ανταλλάγματος για την παροχή υπηρεσιών τήρησης 
αποθεμάτων ασφαλείας καθορίζονται όλα τα στοιχεία 
κόστους τα οποία διαμορφώνουν την τελική τιμή του 
ανταλλάγματος, καθώς και το περιθώριο κέρδους των 
προσφερόντων την εν λόγω υπηρεσία, λαμβάνοντας 
υπόψη την τυχόν διαφοροποίηση των στοιχείων κό¬ 
στους για την αποθήκευση ή τήρηση διαφορετικών 
κατηγοριών πετρελαιοειδών προϊόντων αναλόγως και 
της γεωγραφικής τοποθεσίας των αποθηκών τήρησης 
αποθεμάτων ασφαλείας. 

5. Για τον υπολογισμό του ανώτατου ορίου ανταλ¬ 
λάγματος για την παροχή υπηρεσιών τήρησης αποθε¬ 
μάτων ασφαλείας, λαμβάνονται υπόψη οι συνθήκες της 
διεθνούς και της εγχώριας αγοράς και ιδίως: 

α. Τα ανταλλάγματα που αναγράφονται στις Συμβά¬ 
σεις Αποθήκευσης και Ανάθεσης που κοινοποιούνται 
στη Διεύθυνση Πετρελαϊκής Πολιτικής, κατά τα οριζό¬ 
μενα στην παράγραφο 6 του άρθρου 20 του παρόντος 
Κανονισμού. 

β. Τα στοιχεία σχετικά με τα έσοδα ή έξοδα για την 
πρόσβαση σε αποθήκες τήρησης αποθεμάτων ασφα¬ 
λείας, όπως προκύπτουν από τους λογαριασμούς των 
Φορέων Εγκαταστάσεων και των Υπόχρεων προς Τή¬ 
ρηση. 

γ. Αλλοι παράγοντες που επηρεάζουν τη διαμόρφω¬ 
ση των ανταλλαγμάτων στην εγχώρια αγορά και διε¬ 
θνώς. 

ΚΕΦΑΛΑΙΟ Ε' 

ΠΟΙΟΤΗΤΑ ΑΠΟΘΕΜΑΤΩΝ 

Άρθρο 23 

Τα αποθέματα ασφαλείας που τηρούνται υπό μορφή 
πετρελαιοειδών προϊόντων πρέπει να πληρούν τις ελά¬ 
χιστες προδιαγραφές ποιότητας, οι οποίες ορίζονται 
από την εκάστοτε ισχύουσα νομοθεσία. 

ΚΕΦΑΛΑΙΟ ΣΤ' 

ΕΠΟΠΤΕΙΑ ΚΑΙ ΕΛΕΓΧΟΣ ΣΥΜΜΟΡΦΩΣΗΣ 

Αρθρο 24 

Έλεγχος 

1. Οι αρμόδιες υπηρεσίες του άρθρου 3 του παρόντος, 
προκειμένου να διαπιστωθεί η τήρηση των διατάξε¬ 
ων του Κανονισμού αυτού, προβαίνουν σε επιτόπιους 
ελέγχους στις τοποθεσίες των εγκαταστάσεων που 

τηρούνται αποθέματα ασφαλείας, κυριότητας είτε του 
Υπόχρεου προς Τήρηση είτε τρίτου, με κλιμάκια ελέγ¬ 
χου που συγκροτούνται, κατά περίπτωση, με απόφαση 
του Υπουργού Ανάπτυξης. 

2. Τα κλιμάκια ελέγχου προβαίνουν στον έλεγχο τή¬ 
ρησης των διατάξεων του Κανονισμού αυτού κατόπιν 
έγγραφης εντολής ελέγχου από την κατά περίπτωση 
αρμόδια υπηρεσία την οποία και επιδεικνύουν στον 
ελεγχόμενο πριν από τη διενέργεια του ελέγχου. Το 
ίδιο κλιμάκιο είναι δυνατόν να διενεργεί έλεγχο κα¬ 
τόπιν κοινής εντολής ελέγχου από τις δύο αρμόδιες 
υπηρεσίες. 

3. Ο επιτόπιος έλεγχος περιλαμβάνει ιδίως: 

α. Ογκομετρικούς ελέγχους στους αποθηκευτικούς 
χώρους, λαμβανομένων υπόψη των προβλεπομένων 
στο π.δ. 434/1993 (ΦΕΚ Α 183/7.10.1993) σχετικά με τον 
καθορισμό ποσοστών απομείωσης πετρελαιοειδών προ¬ 
ϊόντων, 

β. Δειγματοληψία για τον υπολογισμό της πυκνότητας 
συγκεκριμένων προϊόντων, σε θερμοκρασία 15° Ο, 
γ. Υπολογισμό του βάρους των αποθεμάτων ασφα¬ 
λείας ανά κατηγορία προϊόντος, 
δ.Έλεγχο κινήσεων αποθήκης επί τη βάσει των τηρου- 
μένων από τον Υπόχρεο προς Τήρηση και τυχόν τρίτου 
αντισυμβαλλόμενου με Σύμβαση Ανάθεσης ή Σύμβαση 
Αποθήκευσης Βιβλίων Αποθήκης σύμφωνα με τις δια¬ 
τάξεις του άρθρου 8 του π.δ. 186/1992. 

ε. Έλεγχο των αδειών εγκατάστασης και λειτουργί¬ 
ας. 

στ. Έλεγχο της λειτουργίας του μηχανογραφικού 
συστήματος καταμέτρησης των αποθεμάτων ασφα¬ 
λείας. 

ζ. Έλεγχο των λοιπών στοιχείων και δικαιολογητι- 
κών που αναφέρονται στο άρθρο 11 του Κανονισμού 
αυτού 

4. Με το πέρας του επιτόπιου ελέγχου, το κλιμάκιο 
ελέγχου συντάσσει άμεσαΈκθεση Αποτελεσμάτων Επι¬ 
τόπιου Ελέγχου που περιλαμβάνει ιδίως: 

α. Τα στοιχεία των ελεγκτών, 
β. Την ημερομηνία ελέγχου, 

γ. Την πλήρη ταχυδρομική διεύθυνση της τοποθεσίας 
της εγκατάστασης, 

δ. Το ονοματεπώνυμο ή την επωνυμία του κυρίου της 
εγκατάστασης, 

ε. Τα στοιχεία της Αναφοράς Υποχρέωσης και της 
Περιοδικής Αναφοράς Αποθεμάτων Ασφαλείας που 
υπέβαλε ο Υπόχρεος προς Τήρηση στη Διεύθυνση Πε¬ 
τρελαϊκής Πολιτικής, 

στ. Το ύψος των αποθεμάτων ασφαλείας του Υπό¬ 
χρεου προς Τήρηση, όπως αυτά καταμετρήθηκαν την 
ημέρα του επιτόπιου ελέγχου, 
ζ. Τις μεταβολές του ύψους των αποθεμάτων ασφα¬ 
λείας για το χρονικό διάστημα από την τελευταία ημέ¬ 
ρα του προηγούμενου ημερολογιακού μήνα μέχρι την 
ημέρα του επιτόπιου ελέγχου, 
η. Το πόρισμα του ελέγχου σχετικά με τυχόν αποκλί¬ 
σεις των στοιχείων της Αναφοράς Υποχρέωσης και της 
Περιοδικής Αναφοράς Αποθεμάτων Ασφαλείας από το 
σύνολο των κινήσεων αργού πετρελαίου, και πετρελαι¬ 
οειδών προϊόντων που προέκυψαν από τον έλεγχο των 
κινήσεων αποθήκης και τις επιτόπου μετρήσεις, 


θ. Στην περίπτωση που ο έλεγχος αφορά στην τήρηση 
των όρων και προϋποθέσεων επί των οποίων χορη¬ 
γήθηκε η βεβαίωση πιστοποίησης Αποθηκών Τήρησης 
Αποθεμάτων Ασφαλείας, το πόρισμα του ελέγχου των 
στοιχείων που αναφέρονται στο άρθρο 11 του Κανονι¬ 
σμού αυτού. 

5. Την επόμενη εργάσιμη ημέρα από την ημέρα του 
επιτόπιου ελέγχου, το κλιμάκιο ελέγχου προσκομίζει 
την Έκθεση Αποτελεσμάτων Επιτόπιου Ελέγχου στις 
αρμόδιες υπηρεσίες, οι οποίες προβαίνουν σε σχετική 
εγγραφή στο Μητρώο των Υπόχρεων Τήρησης Αποθε¬ 
μάτων Ασφαλείας ή /και στο Μητρώο Αποθηκών Τήρη¬ 
σης Αποθεμάτων Ασφαλείας κατά περίπτωση. 

6. Σε περίπτωση που για τη διεξαγωγή του ελέγχου 
απαιτούνται επισκέψεις σε περισσότερες από μία τοπο¬ 
θεσίες εγκαταστάσεων, το κλιμάκιο ελέγχου πρέπει να 
ολοκληρώσει τον έλεγχο το αργότερο εντός δέκα (10) 
εργάσιμων ημερών και να συντάξει ξεχωριστή Έκθεση 
Αποτελεσμάτων Επιτόπιου Ελέγχου για κάθε εγκατά¬ 
σταση που διεξήγαγε έλεγχο. Στην περίπτωση αυτή, οι 
έλεγχοι στις λοιπές εγκαταστάσεις ανάγονται λογιστικά 
στην ημερομηνία ελέγχου της πρώτης εγκατάστασης. 

7. Η αρμόδια υπηρεσία αποστέλλει στον ελεγχόμε¬ 
νο αντίγραφο της Έκθεσης Αποτελεσμάτων Επιτόπι¬ 
ου Ελέγχου εντός πέντε (5) εργάσιμων ημερών. Ειδικά 
στην περίπτωση που ο έλεγχος αφορά στην τήρηση 
των όρων και προϋποθέσεων επί των οποίων χορη¬ 
γήθηκε η βεβαίωση πιστοποίησης Αποθηκών Τήρησης 
Αποθεμάτων Ασφαλείας, η Διεύθυνση Εγκαταστάσεων 
Πετρελαιοειδών αποστέλλει αντίγραφο της Έκθεσης 
Αποτελεσμάτων Επιτόπιου Ελέγχου και στην Επιτροπή, 
εντός της ως άνω προθεσμίας. 

Αρθρο 25 
Κυρώσεις 

1. Στην περίπτωση που ο Υπουργός Ανάπτυξης, κατό¬ 
πιν εισήγησης της κατά περίπτωση αρμόδιας υπηρεσίας, 
διαπιστώσει την παράβαση διατάξεων του Κανονισμού 
αυτού, καλεί σε ακρόαση τον Υπόχρεο προς Αναφορά ή 
τον Υπόχρεο προς Τήρηση ή τον τρίτο αντισυμβαλλόμε¬ 
νο σε Σύμβαση Ανάθεσης ή Αποθήκευσης. Η κλήση είναι 
έγγραφη και κοινοποιείται στον ενδιαφερόμενο τουλά¬ 
χιστον πέντε (5) πλήρεις ημέρες πριν από την ημέρα της 
ακρόασης. Η κλήση προς ακρόαση αναφέρει τον τόπο, 
την ημέρα και την ώρα της ακρόασης και προσδιορίζει 
το αντικείμενο του μέτρου ή της ενέργειας. Μετά το 
πέρας της ακρόασης συντάσσεται σχετικό πρακτικό. 
Ο ενδιαφερόμενος έχει το δικαίωμα να λάβει γνώση 
των σχετικών αποδεικτικών στοιχείων και να προβεί σε 
ανταπόδειξη, καθώς και να εκφράσει τις απόψεις του 
εγγράφως ή προφορικώς. 

2. Με απόφαση του Υπουργού Ανάπτυξης επιβάλλε¬ 
ται πρόστιμο σύμφωνα με τις διατάξεις της παραγρά¬ 
φου 1 του άρθρου 17 του ν. 3054/2002 σε πρόσωπα μη 
συμμορφούμενα με τον Κανονισμό αυτό, ιδίως δε στις 
ακόλουθες περιπτώσεις: 

α. Όταν ο Υπόχρεος προς Τήρηση δεν τηρεί την 
Υποχρέωσή του για μια ή περισσότερες κατηγορίες 
πετρελαιοειδών προϊόντων. Ο Υπόχρεος προς Τήρηση 
δεν ευθύνεται για τη μη τήρηση της Υποχρέωσής του, 
στην περίπτωση που έχει αναθέσει σε τρίτο με Σύμβαση 




16028 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ανάθεσης την εκπλήρωση της Υποχρέωσής του και ο 
τρίτος είναι ο κύριος των Αποθεμάτων Ασφαλείας. Στην 
περίπτωση αυτή αποκλειστικά υπεύθυνος για την Υπο¬ 
χρέωση του Υπόχρεου προς Τήρηση είναι ο τρίτος. 

β. Όταν ο υπόχρεος προς Αναφορά Υποχρέωσης ή 
Περιοδική Αναφορά Αποθεμάτων Ασφαλείας δεν υπο¬ 
βάλλει ή υποβάλλει εκπρόθεσμα τα στοιχεία που προ- 
βλέπονται στα άρθρα 5 και 8 του Κανονισμού αυτού. 

γ. Όταν ο υπόχρεος προς Αναφορά Υποχρέωσης ή 
Περιοδική Αναφορά Αποθεμάτων Ασφαλείας δεν υπο¬ 
βάλλει πλήρη και ακριβή τα στοιχεία που ορίζονται με 
τον Κανονισμό αυτό. 

δ. Όταν τρίτος που έχει αναλάβει με Σύμβαση Ανάθε¬ 
σης την εκπλήρωση της Υποχρέωσης ενός ή πλειόνων 
Υπόχρεων προς Τήρηση παραβιάζει τις διατάξεις του 
Κανονισμού αυτού. 

ε. Όταν τρίτος που έχει αναλάβει με Σύμβαση Ανά¬ 
θεσης τη φύλαξη αργού πετρελαίου ή πετρελαιοειδών 
προϊόντων κυριότητας του Υπόχρεου προς Τήρηση, 
προβαίνει σε ενέργειες ή παραλείψεις που συνεπάγο¬ 
νται την παραβίαση των διατάξεων του παρόντος Κα¬ 
νονισμού εκ μέρους του Υπόχρεου προς Τήρηση. 

στ. Όταν τρίτος αντισυμβαλλόμενος σε σύμβαση 
παραχώρησης αποκλειστικής χρήσης ενός Υπόχρεου 
προς Τήρηση, προβαίνει σε ενέργειες ή παραλείψεις 
που συνεπάγονται την παραβίαση των διατάξεων του 
παρόντος Κανονισμού εκ μέρους του Υπόχρεου προς 
Τήρηση. Σε περίπτωση που Υπόχρεος προς Τήρηση μι¬ 
σθώνει πιστοποιημένη αποθήκη τήρησης αποθεμάτων 
ασφαλείας από τρίτο, υπεύθυνος για τυχόν παραβίαση 
των διατάξεων του παρόντος Κανονισμού είναι αποκλει¬ 
στικά ο Υπόχρεος προς Τήρηση. 

ζ. Όταν κάτοχοι Αδειας Εμπορίας, οι οποίοι κατά 
τη διάρκεια του προηγούμενου ημερολογιακού έτους 
πραγματοποίησαν Διάθεση στη Διεθνή Ναυσιπλοΐα ή 
Εξαγωγές, παραλείπουν να γνωστοποιήσουν ή γνω¬ 
στοποιούν εκπροθέσμως ή ανακριβώς τις ποσότητες 
προϊόντων που διατέθηκαν στη διεθνή ναυσιπλοΐα ή 
εξήχθησαν, κατά τα οριζόμενα στην παράγραφο 5 του 
Αρθρου 4 του Κανονισμού αυτού. 

η. Όταν κάτοχοι Αδειών, οι οποίοι κατά τη διάρκεια 
του προηγούμενου ημερολογιακού έτους διακίνησαν 
ποσότητες προϊόντων εκ μέρους άλλων κατόχων Αδειών 


Εμπορίας ή Διύλισης για οποιονδήποτε λόγο πέραν της 
Διάθεσης στη Διεθνή Ναυσιπλοΐα ή Εξαγωγής, παραλεί¬ 
πουν να γνωστοποιήσουν ή γνωστοποιούν εκπροθέσμως 
ή ανακριβώς τις εν λόγω ποσότητες, κατά τα οριζόμε¬ 
να στην παράγραφο 5 του Αρθρου 4 του Κανονισμού 
αυτού. 

3. Για την εφαρμογή των διατάξεων του παρόντος 
άρθρου σε περίπτωση που αποθηκευθείσα ποσότητα 
αποθεμάτων ασφαλείας που προορίζεται για την τήρη¬ 
ση της Υποχρέωσης περισσότερων του ενός Υπόχρεων 
προς Τήρηση δεν αντιστοιχεί στο σύνολο της Υποχρέ¬ 
ωσης αυτών, τότε η εν λόγω ποσότητα αποθεμάτων 
ασφαλείας επιμερίζεται στους Υπόχρεους προς Τήρηση 
κατ’ αναλογία της Υποχρέωσής τους. Παράλληλα με την 
εφαρμογή του προηγούμενου εδαφίου, υπολογίζεται 
τελευταία η Υποχρέωση του τρίτου Υπόχρεου προς 
Τήρηση που έχει καταρτίσει Σύμβαση Ανάθεσης με τους 
λοιπούς Υπόχρεους προς Τήρηση. 

4. Σε όλες τις παραπάνω περιπτώσεις, συντρεχουσών 
των προϋποθέσεων της σοβαρής παράβασης ή και υπο¬ 
τροπής, καθώς και των λοιπών όρων, εφαρμόζονται οι 
διατάξεις των παραγράφων 6 και 7 του άρθρου 17 του 
ν. 3054/2002. 

5. Οι διατάξεις του παρόντος άρθρου δεν αποκλείουν 
την επιβολή άλλων κυρώσεων που προβλέπονται από 
τις κείμενες διατάξεις. 

6. Τα αναφερόμενα στις ανωτέρω παραγράφους του 
παρόντος άρθρου εφαρμόζονται και σε περίοδο κρίσης 
στον εφοδιασμό υγρών καυσίμων, όπως αυτή προβλέ- 
πεται στη διάταξη του εδαφίου α’ της παραγράφου 1 
του άρθρου 13 του ν. 3054/2002. 

ΑΡΘΡΟ ΔΕΥΤΕΡΟ 

1. Τα Παραρτήματα 1 και 2 που προβλέπονται στην 
παρούσα δημοσιεύονται με την απόφαση αυτή στην 
Εφημερίδα της Κυβερνήσεως και αποτελούν αναπό¬ 
σπαστο τμήμα της. 

2. Οι Φορείς Εγκαταστάσεων στις οποίες, κατά την 
έναρξη ισχύος της απόφασης αυτής, τηρούνται απο¬ 
θέματα ασφαλείας οφείλουν να υποβάλλουν αίτηση 
πιστοποίησης των εγκαταστάσεών τους σύμφωνα με 
τις διατάξεις του άρθρου 11, εντός έξι (6) μηνών από 
την έναρξη ισχύος της απόφασης αυτής. 

ΠΑΡΑΡΤΗΜΑ 2: 

Έντυπο Κατάστασης Αναφοράς Πυκνοτήτων (Π2) 


Π.2 


ΟΝΟΜΑΣΙΑ ΥΠΟΧΡΕΟΥ: | . ΤΗΛΕΦΩΝΟ Η . ΠΕΡΙΟΔΟΣ ΑΝΑΦΟΡΑΣ: ~~1 ·- 

ΕΚΠΡΟΣΩΠΟΣ ΥΠΟΧΡΕΟΫΤ| . |ΡΑΧ: 1 . |ΗΜΕΡΟΜΗΝΙΑ ΣΥΝΤΑΞΗΣΠ ... 

ΙΕ-ΜΑΙΙ: ~| . 


ΑΙΑ 


ΕΙΔΟΣ Ή ΚΑΤΗΓΟΡΙΑ ΠΕΤΡΕΛΑΙΟΕΙΔΩΝ ΠΡΟΪΟΝΤΩΝ 


ΠΥΚΝΟΤΗΤΑ (ΣΕ ΘΕΡΜΟΚΡΑΣΙΑ 15 

3. Η ισχύς των διατάξεων της απόφασης αυτής αρχίζει 
από τη δημοσίευσή της στην Εφημερίδα της Κυβερ- 
νήσεως, καταργούμενης από την ίδια ημερομηνία της 
απόφασης Δ1/9480/3.6.2003 (ΦΕΚ Β' 710). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 ■ ίπίβπιβΐ: Η«ρ;//νννννν.θ1.9Τ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 < ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιτΐΐρ://νννννν.8ΐ.αΓ - 6-πΐ3ίΙ: ννοί)Γτΐ35ΐ6τ.£ΐία)6ΐ·ί|Γ 














